Kannada-LLM-Labs/Wikipedia-Kn huggingface dataset:
ಕೊಂಡ ಮಾವು

ಕೊಂಡ ಮಾವುಕಾಮಿಫೋರ ಕಾಡೇಟ ಎಂಬ ಶಾಸ್ತ್ರೀಯ ಹೆಸರಿನ ಒಂದು ಸಣ್ಣಗಾತ್ರದ ಮರ. ಬೆಟ್ಟಮಾವು ಪರ್ಯಾಯನಾಮ. ಗುಗ್ಗುಳಮರದ (ಕಾಮಿಫೋರ ಮುಕುಲ್ ಪ್ರಭೇದ) ಹತ್ತಿರ ಸಂಬಂಧಿ. ಬರ್ಸರೇಸೀ ಕುಟುಂಬಕ್ಕೆ ಸೇರಿದೆ.

ಭೌಗೋಳಿಕ
ಏಷ್ಯ ಮತ್ತು ಆಫ್ರಿಕಗಳ ಮೂಲ ವಾಸಿಯಾದ ಇದು ದಕ್ಷಿಣ ಭಾರತದಲ್ಲೆಲ್ಲ ಬಲುಸಾಮಾನ್ಯ. ಶೀಘ್ರವಾಗಿ ಮತ್ತು ಯಾವ ಬಗೆಯ ಆರೈಕೆಯ ಅಗತ್ಯವಿಲ್ಲದೆ ಬೆಳೆಯುವುದರಿಂದ, ಇದನ್ನು ತೋಟಗಳಲ್ಲಿ, ರಸ್ತೆಗಳ ಬದಿಗಳಲ್ಲಿ, ಬೇಲಿಗಳಲ್ಲಿ ಬೆಳೆಸುವುದಿದೆ. ಕಾಂಡತುಂಡುಗಳನ್ನು ನೆಟ್ಟು ಇದನ್ನು ಬೆಳೆಸುವುದೇ ವಾಡಿಕೆಯಲ್ಲಿರುವ ಕ್ರಮ.

ಲಕ್ಷಣಗಳು 
ಮಧ್ಯಮ ಪ್ರಮಾಣದ ಮರ.ಕೆಲವು ೧೫ರಿಂದ ೨೦ ಮೀಟರ್ ಬೆಳೆದರೂ ಸಾಮಾನ್ಯವಾಗಿ ಮಧ್ಯಮ ಪ್ರಮಾಣದ ಮರ.
ಕೊಂಡಮಾವಿನ ತೊಗಟೆ ಬಹಳ ನವುರಾಗಿದ್ದು ಕಾಗದವನ್ನು ಹೋಲುತ್ತದೆ. ಎಲೆ ಹಾಗೂ ಮರದ ತೊಗಟೆಗಳಿಗೆ ಮಾವಿನಹಣ್ಣಿನ ವಾಸನೆಯಿದೆ. ಎಲೆಗಳು ಸಂಯುಕ್ತ ಮಾದರಿಯವು; ಒಂದೊಂದರಲ್ಲೂ 2-5 ಜೋಡಿ ಕಿರು ಎಲೆಗಳಿವೆ. ಎಲೆಗಳ ಜೋಡಣೆ ಪರ್ಯಾಯ ಮಾದರಿಯದು. ಹೂಗಳೂ ಸಂಕೀರ್ಣ ಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಒಂದೊಂದು ಹೂವಿನಲ್ಲೂ ಸಾಮಾನ್ಯವಾಗಿ 4 ಪುಷ್ಪಪತ್ರಗಳು, 4 ದಳಗಳು, 8-10 ಕೇಸರಗಳು, ಉಚ್ಚಸ್ಥಾನದ ಅಂಡಾಶಯ ಇವೆ. ಅಂಡಕೋಶದಲ್ಲಿ 2-4 ಕೋಣೆಗಳಿದ್ದು ಒಂದೊಂದರಲ್ಲೂ 2 ಅಂಡಕಗಳಿವೆ. ಫಲ ಅಷ್ಟಿಫಲ ಮಾದರಿಯದು. ಗಾತ್ರ ಬಟಾಣಿ ಕಾಳಿನಷ್ಟು.

ಉಪಯೋಗಗಳು 
ಇದರ ಕಾಯಿಯಿಂದ ಉಪ್ಪಿನಕಾಯಿ ಹಾಕುತ್ತಾರೆ. ಈ ಮರದಿಂದ ಗೋಂದು ಮಿಶ್ರಿತ ರೆಸಿನ್ ವಸ್ತುವನ್ನು ಪಡೆಯಬಹುದಾಗಿದ್ದು ಅದನ್ನು ಧೂಪದಂತೆ ಬಳಸುವುದುಂಟು.

ಉಲ್ಲೇಖಗಳು

ಮರಗಳು
ಕರ್ನಾಟಕದ ಸಸ್ಯಗಳು
ಸಸ್ಯಗಳು
ಕೊಂಡನ್ ಮೀನು

ಕೊಂಡನ್ ಮೀನು ಬೈಗೆ (ಸಾರ್ಡಿನ್) ಜಾತಿಗೆ ಸೇರಿದ ಒಂದು ಬಗೆಯ ಎಲುಬು ಮೀನು. ಇದರ ವೈಜ್ಞಾನಿಕ ಹೆಸರು ದಸುಮಿಯೆರ ಹ್ಯಾಸೆಲ್ಟಿಯೈ.

ಭೌಗೋಳಿಕ
ಭಾರತದ ಕೋರಮಂಡಲ ತೀರದಿಂದ ಮಲಯದ್ವೀಪ ಸಮುದಾಯದ ವರೆಗೂ ಮತ್ತು ಆಸ್ಟ್ರೇಲಿಯ, ಜಪಾನ್, ಈಸ್ಟ್ ಇಂಡೀಸ್ ಹಾಗೂ ಚೀನದ ಸಮುದ್ರ ತೀರಗಳಲ್ಲಿ ಹೆಚ್ಚಾಗಿ ವಾಸಿಸುತ್ತದೆ.

ಲಕ್ಷಣಗಳು
ಇದರ ಉದ್ದ ಸುಮಾರು 8(. ತಲೆಯ ಉದ್ದವೇ 4 1/2 (-5( ಗಳಷ್ಟಿರುತ್ತದೆ. ದೇಹ ಪಕ್ಕದಿಂದ ಪಕ್ಕಕ್ಕೆ ಚಪ್ಪಟೆಯಾಗಿದೆ. ತಲೆಯ ಮೇಲ್ಭಾಗವನ್ನು ಬಿಟ್ಟು ದೇಹದ ಮೇಲೆಲ್ಲ ಅಸ್ಥಿರವಾದ ಹುರುಪೆಗಳಿವೆ. ಬಾಯಿ ಅಗಲ. ಮೇಲಿನ ಹಾಗೂ ಕೆಳಗಿನ ದವಡೆಗಳು ಮುಂಭಾಗದಲ್ಲಿ ಒಂದೇ ಸಮನಾಗಿ ಚಾಚಿರಬಹುದು, ಇಲ್ಲವೆ ಕೆಳದವಡೆ ಸ್ವಲ್ಪ ಮುಂದಕ್ಕೆ ಚಾಚಿ ಕೊಂಡಿರಬಹುದು. ಹಲ್ಲುಗಳೂ ದವಡೆಗಳಲ್ಲಿ ಮಾತ್ರವಲ್ಲದೆ ಪ್ಯಲಟೈನ್ ಮತ್ತು ಟೆರಿಗಾಯಿಡ್ ಮೂಳೆಗಳಲ್ಲೂ ಇರುತ್ತವೆ. ಬೆನ್ನಿನ ಮೇಲಿರುವ ಒಂದೇ ಒಂದು ಈಜುರೆಕ್ಕೆ ಕಣ್ಣಿನ ಕೊನೆಯ ಭಾಗದಿಂದ ಬಾಲದ ವರೆಗೂ ವಿಸ್ತರಿಸಿದೆ. ಉದರದ ಕೆಳಭಾಗ ಹಾಗೂ ಎದೆಯ ಭಾಗಗಳಲ್ಲಿಯೂ ಈಜು ರೆಕ್ಕೆಗಳಿವೆ. ಕೊಂಡನ್ ಮೀನು ಕಿವಿರುಗಳ ಸಹಾಯದಿಂದ ಉಸಿರಾಡುತ್ತದೆ. ಕಿವಿರುಗಳ ಜೊತೆಗೆ ಸರಳವಾದ ದೊಡ್ಡದಾದ ಗಾಳಿಯ ಚೀಲವೂ ಇದೆ. ಈ ಚೀಲ ಸಾಮಾನ್ಯವಾಗಿ ಮೂತ್ರಪಿಂಡಗಳ ತಳ ಭಾಗಕ್ಕೆ ಅಂಟಿಕೊಂಡು ಅನ್ನಕೋಶದ ಮೇಲ್ಭಾಗದಲ್ಲಿ ಬೆನ್ನೆಲುಬಿಗೆ ತಾಗಿಕೊಂಡಂತಿದೆ. ಈ ಚೀಲದಲ್ಲಿ ಆಕ್ಸಿಜನ್, ನೈಟ್ರೊಜನ್ ಮತ್ತು ಸ್ವಲ್ಪ ಕಾರ್ಬಾನಿಕ್ ಆಮ್ಲ ಇವೆ. ಚೀಲದ ಸಣ್ಣದಾದ ಮುಂಭಾಗ ತಲೆಯ ಹಿಂಭಾಗದ ಬೇಸಿಆಕ್ಸಿಪೀಟಲ್ ಮೂಳೆಯಲ್ಲಿರುವ ನಾಳವನ್ನು ಪ್ರವೇಶಿಸಿ ಎರಡು ಕವಲುಗಳಾಗಿ ಒಡೆದು ಅನಂತರ ಮೂಳೆಯ ಒಳಗಡೆ ಉಬ್ಬಿಕೊಂಡು ಮತ್ತೆ ಎರಡಾಗಿ ಒಡೆದು, ದುಂಡಗೆ ಉಬ್ಬಿದ ಚೀಲಗಳಾಗಿ ರೂಪುಗೊಂಡಿದೆ. ಈ ಚೀಲಗಳಿಗೂ ಒಳಕಿವಿಯಲ್ಲಿರುವ ಯುಟ್ರಿಕಲ್ ಎಂಬ ಅಂಗಕ್ಕೂ ಒಂದು ನಾಳದ ಮೂಲಕ ಸಂಪರ್ಕ ಕಲ್ಪಿತವಾಗಿದೆ. ದೇಹದ ಎರಡು ಕಡೆಯ ಯುಟ್ರಿಕಲ್‍ಗಳು ಒಂದು ಅಡ್ಡನಾಳದಿಂದ ಪರಸ್ಪರ ಸೇರಿಕೊಂಡಿವೆ. ಇವು ಶಬ್ದವನ್ನು ಗ್ರಹಿಸಲೂ ಅದನ್ನು ಒಳಕಿವಿಗೆ ಕಳುಹಿಸಲೂ ಸಹಾಯ ಮಾಡುತ್ತವೆ. ಸಾಧಾರಣವಾಗಿ ಎಲ್ಲ ಮೀನುಗಳಿಗಿರುವ ಪಾಶ್ರ್ವರೇಖಾ ಜ್ಞಾನೇಂದ್ರಿಯಗಳು ಈ ಮೀನಿನಲ್ಲಿ ಇಲ್ಲ.

ಬಣ್ಣ
ಕೊಂಡನ್ ಮೀನು ವರ್ಣರಂಜಿತವಾಗಿದೆ. ದೇಹದ ಮೇಲ್ಭಾಗದ ಬಣ್ಣ ನೀಲಿ ಮಿಶ್ರಿತ ಹಸಿರು, ಉದರಭಾಗ ಬಿಳಿ, ಕಿವಿರುಗಳ ಮುಚ್ಚಳದ ಮೇಲಿನ ಅಂಚು ಮತ್ತು ಹಿಂಭಾಗ ತಿಳಿನೀಲಿ, ಬಾಲ ನೀಲಿಹಸಿರು ಮಿಶ್ರಿತ ಬಂಗಾರದ ಬಣ್ಣ, ಕಣ್ಣು, ಬೆನ್ನಿನ ಈಜುರೆಕ್ಕೆ ಹಳದಿಮಿಶ್ರಿತ ಹಸಿರು, ಉಳಿದ ಈಜು ರೆಕ್ಕೆಗಳು ಬಿಳಿ-ಇದರಿಂದಾಗಿ ಕೊಂಡನ್ ಮೀನು ಸುಂದರವಾಗಿ ಕಾಣುವುದಲ್ಲದೆ ಇದಕ್ಕೆ ಕಾಮನ ಬಿಲ್ಲಿನ ಬೈಗೆ ಮೀನು ಎಂಬ ಹೆಸರು ಬಂದಿದೆ. ಇದರ ಆಹಾರ ಸಮುದ್ರದಲ್ಲಿ ತೇಲುವ ಪ್ರಾಣಿ ಹಾಗೂ ಸಸ್ಯಗಳು. ವರ್ಷದ ಕೆಲವು ತಿಂಗಳಲ್ಲಿ ಮಾತ್ರ ಈ ಮೀನು ಹಿಂಡುಹಿಂಡಾಗಿ ಕಾಣಿಸಿಕೊಳ್ಳುತ್ತದೆ. ಇದು ಒಳ್ಳೆಯ ಆಹಾರಮೀನೆಂದು ಹೆಸರಾಗಿದೆ.

ಬಾಹ್ಯ ಸಂಪರ್ಕಗಳು
 Dussumieria elopsoides Integrated Taxonomic Information System;
 Dussumieria elopsoides - Slender rainbow sardine FishBase ;
 Dussumieria elopsoides  The Mediterranean Science Commission;
 distribution map from Lifemapper;

ಮೀನುಗಳು
ಉಪ್ಪಿಮುಳ್ಳು

ಈ ಗಿಡವು ಕಳ್ಳಿ ಕುರುಚಲು ಸಸ್ಯಾವರಣದಲ್ಲಿ,ಊರಹೊರವಲಯದಲ್ಲಿ ಮತ್ತು ಪಾಳುಕೋಟೆಯ ಗೋಡೆಯ ಮೇಲೆ ಪೊದೆಯಂತೆ ಬೆಳೆಯುತ್ತದೆ. ಕೆಲವು ಕಡೆಗಳಲ್ಲಿ ಇದನ್ನು ಬೇಲಿಗಿಡವಾಗಿಯೂ ಸಹ ಬೆಳೆಸುತ್ತಾರೆ. ಗಿಡದ ಪ್ರತಿ ಗಿಣ್ಣಿನಲ್ಲಿ ೪ ಮುಳ್ಳುಗಳಿರುತ್ತವೆ ಮತ್ತು ಅವುಗಳ ಉದ್ದ ಸುಮಾರು ೩ಸೆ.ಮೀ.ನಷ್ಟಿರುತ್ತದೆ. ಅಂಡಾಕಾರದ ಎಲೆಗಳು ಕಾಂಡದ ಮೇಲೆ ಅಭಿಮುಖವಾಗಿ ಜೋಡಣೆಯಾಗಿರುತ್ತವೆ. ಮಾಸಲು ಬಿಳುಪಿನ ಅತಿ ಸಣ್ಣ ಹೂಗಳು ಸಾಮಾನ್ಯವಾಗಿ ಎಲೆಯ ಕಂಕುಳಿನಲ್ಲಿರುತ್ತವೆ. ಬಲಿತ ಹಣ್ಣುಗಳು ಬಿಳಿ ಮಣಿಗಳಂತಿದ್ದು ನೋಡಲು ಆಕರ್ಷಕವಾಗಿರುತ್ತವೆ. ಈ ಹಣ್ಣುಗಳನ್ನು ತಿನ್ನುತ್ತಾರೆ.

ವೈಜ್ಞಾನಿಕ ಹೆಸರು
ಅಜೀಮ ಟೆಟ್ರಕ್ಯಾಂತ (Azima  tetracantha  Lamk.)

ಸಸ್ಯದ ಕುಟುಂಬ
ಸಾಲ್ವಡೊರೇಸಿ (Salvadoraceae)

ಕನ್ನಡದ ಇತರ ಹೆಸರುಗಳು
ಇಜಂಗು
ಉಪ್ಪುಗೋಜೆ
ಎಗಚಿ
ಎಸಗಳೆ ಮೋಟು
ಬಿಳಿಉಪ್ಪಿಗಿಡ
ಸಕಪತ
ಹುಲ್ಲು ಸುಂಡೆ

ಇತರ ಭಾಷೆಯ ಹೆಸರುಗಳು
ಸಂಸ್ಕೃತ - ಕುಂಡಲಿ
ಹಿಂದಿ - ಕಂಠಗುರ್ಕಮಣಿ, ಕಾಂಟಗೂರ್ ಕಮಾಯಿ
ತಮಿಳು - ಇಚಂಕ, ಚೆಂಗನ್, ಚೇಡಿ, ಸುಂಗಂ-ಚೇಡಿ, ನಲ್ಲೂಚೆಂಗಂ
ತೆಲುಗು - ಉಪ್ಪಿಆಕು, ತೆಲ್ಲ ಉಪ್ಪಿ

ಉಪಯೋಗಗಳು
ಬೇರಿನ ರಸ ಅಥವಾ ಚೂರ್ಣವನ್ನು ಜೇನುತುಪ್ಪದೊಡನೆ ಕಲಸಿ ಇಲಿ ಕಡಿದವರಿಗೆ ಕುಡಿಸುತ್ತಾರೆ.
ಬೇರನ್ನು ಅರೆದು ಅಕ್ಕಿ ತೊಳೆದ ನೀರಿನೊಡನೆ ಕುಡಿಸುವುದರಿಂದ ಅಧಿಕ ರಜಸ್ರಾವ ಕಡಿಮೆಯಾಗುತ್ತದೆ.
ವಿಷ ಸೇವಿಸಿದಾಗ ವಾಂತಿ ಮಾಡಿಸಬೇಕಾಗಿ ಬಂದಾಗ ಬೇರನ್ನು ಅರೆದು ಬಿಸಿ ನೀರಿನೊಡನೆ ಕುಡಿಸುತ್ತಾರೆ.
ಉಪ್ಪಿಮುಳ್ಳುಗಿಡದ ಬೇರು ಅಥವಾ ಕಾಂಡದ ತೊಗಟೆಯನ್ನು ಅರೆದು ಉಗುರು ಸುತ್ತಾಗಿರುವ ಬೆರಳಿಗೆ ಹಾಕಬೇಕು.
ಬೇರು,ಎಲೆ ಮತ್ತು ತೊಗಟೆಯ ಕಷಾಯಕ್ಕೆ ಚೂರ್ಣಿಸಿದ ಬಜೆ, ಓಂಕಾಳು ಮತ್ತು ಉಪ್ಪು ಸೇರಿಸಿ ಕುಡಿಯುವುದರಿಂದ ಭೇದಿ ವಾಸಿಯಾಗುತ್ತದೆ.
ಎಲೆಯ ಚೂರ್ಣ ಸೇವನೆಯಿಂದ ವಾತ ರೋಗಗಳು ವಾಸಿಯಾಗುತ್ತವೆ.
ಎಲೆಯ ಕಷಾಯ ಅಥವಾ ಚೂರ್ಣ ಸೇವನೆಯಿಂದ ಕೆಮ್ಮು ಕಡಿಮೆಯಾಗುತ್ತದೆ.
ಉಪ್ಪಿಮುಳ್ಳು ಗಿಡದ ಸ್ವರಸ ಕುಡಿಸುವುದರಿಂದ ಪಾದರಸ ಮತ್ತು ಬಿಳಿಪಾಷಾಣ ಸೇವಿಸಿದ ನಂಜು ಪರಿಹಾರವಾಗುತ್ತದೆ.
ಉಪ್ಪಿಮುಳ್ಳಿನ ಸೊಪ್ಪನ್ನು ಸದಾಕಾಲ ತರಕಾರಿಯಂತೆ ಬಳಸುವುದರಿಂದ ಮೂಳೆಗೆ ಸಂಬಂಧಿಸಿದ ರೋಗಗಳು ಬರುವುದಿಲ್ಲ.
ದದ್ದು-ಗಂಧೆ ಎದ್ದವರಿಗೆ ಬೆಳಿಗ್ಗೆ ರಾತ್ರಿ ಊಟದೊಡನೆ ಸೊಪ್ಪನ್ನು ಬೇಯಿಸಿ ತಿನ್ನಿಸಬೇಕು.

ಪಶುರೋಗ ಚಿಕಿತ್ಸೆಯಲ್ಲಿ
ಉಪ್ಪಿಮುಳ್ಳಿನ ಸೊಪ್ಪು ಮುಕ್ಕಾಲು ತೊಲ, ಬಾಗೆಮರದ ಚಕ್ಕೆ ಮುಕ್ಕಾಲು ತೊಲ, ಕಾಡುಮೆಣಸಿನ ಸೊಪ್ಪು ಮುಕ್ಕಾಲು ತೊಲ, ಕರಿಮೆಣಸು ಎರಡು ತೊಲ, ಬೆಳ್ಳುಳ್ಳಿ ಒಂದು ತೊಲ ಇವುಗಳನ್ನು ಅರೆದು ಬಿಸಿನೀರಿನಲ್ಲಿ ದಿವಸಕ್ಕೊಮ್ಮೆ ಕುಡಿಸುವುದರಿಂದ ನರಡಿ (ಗುಲ್ಮರೋಗ) ವಾಸಿಯಾಗುತ್ತದೆ.

ಉಲ್ಲೇಖ
ವಿಜಯರಂಜಿನಿ

ವಿಜಯರಂಜಿನಿ ಕನ್ನಡದ ಚಲನಚಿತ್ರ ನಟಿ. ೧೯೮೦ರ ದಶಕದಲ್ಲಿ ಸಕ್ರಿಯರಾಗಿದ್ದ ವಿಜಯರಂಜಿನಿ ಬ್ಯಾಂಕರ್ ಮಾರ್ಗಯ್ಯ(೧೯೮೩), ಅದೇ ಕಣ್ಣು(೧೯೮೫), ಲಂಚ ಲಂಚ ಲಂಚ(೧೯೮೬), ಯಾರು ಹೊಣೆ(೧೯೮೯) ಮುಂತಾದ ಚಿತ್ರಗಳಲ್ಲಿ ನಟಿಸಿದ್ದಾರೆ.

ವೃತ್ತಿ ಜೀವನ
ಸಿದ್ಧಲಿಂಗಯ್ಯ ನಿರ್ದೇಶನದ ಪಾರಿಜಾತ(೧೯೮೨) ಚಿತ್ರದ ಚಿಕ್ಕ ಪಾತ್ರದ ಮೂಲಕ ಕನ್ನಡದ ಬೆಳ್ಳಿತೆರೆ ಪ್ರವೇಶಿಸಿದ ವಿಜಯರಂಜಿನಿ ಅವರಿಗೆ ಬ್ಯಾಂಕರ್ ಮಾರ್ಗಯ್ಯ(೧೯೮೩) ಚಿತ್ರದ ಪಾತ್ರ ಸಾಕಷ್ಟು ಹೆಸರು ತಂದು ಕೊಟ್ಟಿತು. ರಾಜ್ ಕುಮಾರ್ ಮತ್ತು ಊರ್ವಶಿ ಅಭಿನಯದ ಶ್ರಾವಣ ಬಂತು(೧೯೮೪) ಚಿತ್ರದ ಚಿಕ್ಕ ಪಾತ್ರದಲ್ಲಿ ಚೊಕ್ಕ ಅಭಿನಯ ನೀಡಿದ ವಿಜಯರಂಜಿನಿ ರಾಜ್ ಕುಮಾರ್ ಅಭಿನಯದ ಅದೇ ಕಣ್ಣು(೧೯೮೫) ಚಿತ್ರದಲ್ಲಿ ನಾಯಕಿಯಾಗಿ ಗಮನ ಸೆಳೆಯುವ ಅಭಿನಯ ನೀಡಿದ್ದಾರೆ. ರಾಜ್ ಕುಮಾರ್ ಅವರಿಗೆ ನಾಯಕಿಯಾಗಿ ಅಭಿನಯಿಸಿದರೂ ವಿಜಯರಂಜಿನಿ ವೃತ್ತಿ ಬದುಕಿನಲ್ಲಿ ಸವಾಲಿನ ಪಾತ್ರಗಳು ದೊರಕಲಿಲ್ಲ. ಲಂಚ ಲಂಚ ಲಂಚ(೧೯೮೬), ಮುತ್ತಿನಂಥಾ ಮನುಷ್ಯ(೧೯೮೯), ಯಾರು ಹೊಣೆ(೧೯೮೯), ಪ್ರಜೆಗಳು ಪ್ರಭುಗಳು(೧೯೯೨) ಮುಂತಾದ ಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡು ಉತ್ತಮ ಅಭಿನಯ ನೀಡಿದ್ದಾರೆ. ೧೯೯೩ರಲ್ಲಿ ಬಿಡುಗಡೆಯಾದ ಪ್ರತಿಫಲ ವಿಜಯರಂಜಿನಿಯವರ ಬಿಡುಗಡೆಯಾದ ಕೊನೆಯ ಚಿತ್ರ. ಈ ಚಿತ್ರದ ನಂತರ ವಿಜಯರಂಜಿನಿ ನಟನೆಗೆ ವಿದಾಯ ಹೇಳಿ ವೈಯಕ್ತಿಕ ಬದುಕಿನೆಡೆಗೆ ಗಮನ ಹರಿಸಿದರು.

ವಿಜಯರಂಜಿನಿ ಅಭಿನಯದ ಚಿತ್ರಗಳು

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಕೊಡಗು ಭಾಷೆ

ಮೈಸೂರು ಪ್ರಾಂತ್ಯದ ಕೊಡಗು ಜಿಲ್ಲೆಯಲ್ಲಿ ವ್ಯವಹಾರದಲ್ಲಿರುವ ಭಾಷೆ. 1961ರ ಜನಗಣತಿಯ ಪ್ರಕಾರ 78,202ಕ್ಕಿಂತ ಹೆಚ್ಚು ಜನ ಇದನ್ನು ಬಳಸುತ್ತಿದ್ದರು ಎಂದು ತಿಳಿದುಬಂದಿದೆ. ಈ ಭಾಷೆಯ ಕ್ಷೇತ್ರ ಮಲಯಾಳಿ, ಕನ್ನಡ ಮತ್ತು ತುಳು ಭಾಷೆಗಳ ಆವರಣದೊಳಗಿರುವುದರಿಂದ, ಈ ಮೂರು ಭಾಷೆಗಳ ದಟ್ಟ ಪ್ರಭಾವ ಇದರ ಮೇಲೆ ಆಗಿರುವುದನ್ನು ಕಾಣಬಹುದು. ಇದು ದ್ರಾವಿಡ ಭಾಷಾ ಪರಿವಾರದಲ್ಲಿ ದಕ್ಷಿಣ ದ್ರಾವಿಡ ಭಾಷಾವರ್ಗಕ್ಕೆ ಸೇರುತ್ತದೆ.

	ತಮಿಳು ಭಾಷೆಗೆ ತೊದ ಮತ್ತು ಕೊತ ಉಪಭಾಷೆಗಳಿರುವಂತೆ, ಕನ್ನಡಕ್ಕೆ ಬಡಗ ಮತ್ತು ಕೊಡಗು ಉಪಭಾಷೆಗಳು ಎಂಬ ಅಭಿಪ್ರಾಯವನ್ನೊಪ್ಪಿದ ಕಾಲ್ಡ್‍ವೆಲ್ ಇದರ ವಿವರಣೆಯನ್ನು ಕನ್ನಡದಲ್ಲಿಯೇ ಸೇರಿಸಿದ್ದಾನೆ. ಇದು ತುಳುವಿನ ಉಪಭಾಷೆ ಎಂಬ ಅಭಿಪ್ರಾಯವೂ ಇದೆ. ಕನ್ನಡಕ್ಕಿಂತಲೂ ಇದು ತಮಿಳು ಮಲಯಾಳಂ ಭಾಷೆಯನ್ನೇ ಹೆಚ್ಚು ಹೋಲುತ್ತದೆ ಎಂದು ಮೋಗ್ಲಿಂಗನ ಅಭಿಪ್ರಾಯ. ಕನ್ನಡಕ್ಕೆ ಇದು ಹೆಚ್ಚು ಹತ್ತಿರವಾಗಿದೆಯೆಂದು ಆಧುನಿಕ ಭಾಷಾಶಾಸ್ತ್ರಜ್ಞರ ಅಭಿಪ್ರಾಯ. ಕೊಡಗು ಭಾಷೆಗೆ ಲಿಪಿ ಇಲ್ಲವಾಗಿ ಬರೆಯಲು ಮಲಯಾಳಿ ಮತ್ತು ಕನ್ನಡ ಲಿಪಿಗಳೆರಡನ್ನೂ ಬಳಸಲಾಗುತ್ತಿದೆ. ಧ್ವನಿವ್ಯವಸ್ಥೆ, ಆಕೃತಿಮಾರಚನೆ, ವಾಕ್ಯರಚನೆ ಮತ್ತು ವ್ಯಾಕರಣಾಂಶಗಳಲ್ಲಿ ಇದು ದಕ್ಷಿಣ ದ್ರಾವಿಡ ಭಾಷೆಗಳ ಗುಂಪಿಗೆ ಸೇರಿದ್ದು ಎಂಬುದು ನಿರ್ವಿವಾದ ವಿಷಯ.

	ಕೊಡಗು ಭಾಷೆಯನ್ನು ಕೂರ್ಗಿಭಾಷೆ ಎಂದು ಕರೆಯುವ ರೂಢಿಯುಂಟು. ಕುಡ, ಕುಡಗು, ಕೊಡಗು, ಕೊಡಗರು, ಕೊಡವ, ಕೂರ್ಗಿ ಇತ್ಯಾದಿ ಪದಗಳು ಬೇರೆ ಬೇರೆ ಆಕರಗಳಲ್ಲಿ ಕಂಡುಬರುತ್ತವೆ. 1174ರ ಹುಣಸೂರು ಶಾಸನದಲ್ಲಿ ಕುಡ, ಕೊಡವ, ಕೊಡಗ ಇತ್ಯಾದಿ ಪದಗಳು ಇರುವುದನ್ನು ಕೆಲವು ವಿದ್ವಾಂಸರು ಗಮನಿಸಿ ಬಹುಶಃ ಇದೇ ಮೊಟ್ಟ ಮೊದಲ ಉಲ್ಲೇಖವಿರಬಹುದೆಂದು ಹೇಳುತ್ತಾರೆ. ಆದರೆ ಇವುಗಳ ಅರ್ಥ ಇನ್ನೂ ಸ್ಪಷ್ಟವಾಗಿಲ್ಲ.

	ಕೊಡಗು ಭಾಷೆಯಲ್ಲಿ ಮೊಟ್ಟಮೊದಲ ವ್ಯಾಕರಣವನ್ನು ರಚಿಸಿದ ಕೀರ್ತಿ ಕೋಲ್ ಎಂಬಾತನಿಗೆ ಸಲ್ಲಬೇಕು. ಇದಕ್ಕಿಂತಲೂ ಮೊದಲು ಕಾಲ್ಡ್‍ವೆಲ್ ಮತ್ತು ಗ್ರೆಟರ್ ಮುಂತಾದ ವಿದ್ವಾಂಸರು ಈ ಭಾಷೆಯ ಪರಿಚಯ ಮಾಡಿಕೊಟ್ಟಿದ್ದರು. ಕೋಲ್ ಮಹಾಶಯ ತನ್ನ ವ್ಯಾಕರಣದಲ್ಲಿ ಮಲಯಾಳಿ, ತುಳು ಮತ್ತು ಕನ್ನಡ ಭಾಷೆಗಳೊಡನೆ ಕೊಡಗು ಭಾಷೆಯನ್ನು ಹೋಲಿಸುವ ಯತ್ನ ಮಾಡಿದ್ದಾನೆ. ಈ ಭಾಷೆಯ ಬಗ್ಗೆ ಅಮೆರಿಕದ ಪ್ರಮುಖ ದ್ರಾವಿಡ ಭಾಷಾವಿಜ್ಞಾನಿ ಎಂ.ಬಿ.ಎಮೆನೊ ಕೂಡ ಕೆಲಸ ಮಾಡಿದ್ದಾನೆ.

	ಕೊಡಗು ಭಾಷೆಯನ್ನು ಕನ್ನಡ ಭಾಷೆಯೊಡನೆ ಹೋಲಿಸಿದಾಗ ಎರಡಕ್ಕೂ ಧ್ವನಿವ್ಯವಸ್ಥೆ, ಆಕೃತಿಮಾರಚನೆ, ವಾಕ್ಯರಚನೆ ಮತ್ತು ವ್ಯಾಕರಣಾಂಶಗಳಲ್ಲಿ ಹೆಚ್ಚಿನ ಹೋಲಿಕೆ ಕಾಣಿಸುತ್ತದೆ. ಆದ್ದರಿಂದ ಇದು ಕನ್ನಡ ಭಾಷೆಯ ಉಪಭಾಷೆ ಎಂದು ಕೆಲವು ವಿದ್ವಾಂಸರ ಅಭಿಪ್ರಾಯವಾಗಿತ್ತು. ಈಗ ಇದು ಒಂದು ಸ್ವತಂತ್ರ ಭಾಷೆಯಾಗಿ ನಿಲ್ಲಬಲ್ಲ ಶಕ್ತಿ ಪಡೆದುಕೊಂಡಿದೆ ಎಂದು ಭಾಷಾ ವಿಜ್ಞಾನಿಗಳು ಮನಗಂಡಿದ್ದಾರೆ. ಇಲ್ಲಿ ತಮಿಳು ಮತ್ತು ಮಲಯಾಳಿ ಭಾಷೆಗಳ ಪದಸಮೂಹಗಳಂತೆ ವ್ಯಂಜನಾಂತ್ಯಗಳೇ ಹೆಚ್ಚು. ಅಲ್ಲದೆ, ಕೆಲವು ಪದಗಳ ಕೊನೆಯಲ್ಲಿ ಅನುನಾಸಿಕತೆಯೂ ಎದ್ದು ಕಾಣುತ್ತದೆ.

	ಕನ್ನಡ ಭಾಷೆಯ ಕೆಲವು ಪದಗಳಲ್ಲಿ ಮೂಲದ್ರಾವಿಡ ಧ್ವನಿಗಳ ಕಕಾರ ಚಕಾರವಾಗಿಯೂ ಪಕಾರ ಹಕಾರವಾಗಿಯೂ ಮತ್ತು ಚಕಾರ ಸಕಾರವಾಗಿಯೂ ಪರಿವರ್ತನೆಗೊಂಡಿರುವಂತೆ ಕೊಡಗುಭಾಷೆಯಲ್ಲಿ ಆಗಿಲ್ಲ.

ಸ್ವರಗಳು
ಇ ಈ ಉ ಊ ಎ ಏ ಒ ಓ ಅ ಆ (ಅನುನಾಸಿಕತೆಯೂ ಇಲ್ಲಿ ಸಾರ್ಥಕ ಧ್ವನಿಮಾ).

ವ್ಯಂಜನಗಳು 
ಪ ಬ ತ ದ ಟ ಡ ಚ ಜ ಕ ಗ ಮ ನ ಣ ಞ ಙ ಸ ಲ ಳ ರ ವ ಯ.

ಉದಾಹರಣೆಗಳು
ಕೊಡಗು ಭಾಷೆಯ ಲಿಂಗ, ವಚನ, ವಿಭಕ್ತಿ, ಪ್ರತ್ಯಯಗಳು, ನಾಮಪದ ಸರ್ವನಾಮ, ಸಂಖ್ಯಾವಾಚಕ, ಗುಣವಾಚಕ, ಕ್ರಿಯಾಪದ, ಕ್ರಿಯಾವಿಶೇಷಣ ಇತ್ಯಾದಿ ಅಂಶಗಳು ತಮಿಳು, ಮಲಯಾಳಿ, ಕನ್ನಡ ಮತ್ತೂ ತುಳುವನ್ನೇ ಪ್ರಧಾನವಾಗಿ ಹೋಲುವುದೆಂಬ ಅಭಿಪ್ರಾಯ ಪದೇ ಪದೇ ವ್ಯಕ್ತವಾಗಿದೆ. ಕನ್ನಡಕ್ಕೆ ಸಂಬಂಧಿಸಿದಂತೆ ಇಲ್ಲಿ ಕೆಲವು ಉದಾಹರಣೆಗಳನ್ನು ಮಾತ್ರ ಕೊಟ್ಟಿದೆ. 

	ಕೊಡಗು ಭಾಷೆಯಲ್ಲಿ ಪಕಾರ ಹಕಾರವಾಗಿ ಪರಿವರ್ತನೆಗೊಳ್ಳದೆ ಹಾಗೆಯೇ ಉಳಿದಿರುವ ಕೆಲವು ಪದಗಳಿವು.

ಕೆಲವು ಸರ್ವನಾಮಗಳು

ಕೆಲವು ಸಂಖ್ಯಾವಾಚಕಗಳು

ಉಲ್ಲೇಖಗಳು

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸುಮನ್ ರಂಗನಾಥ್

thumb
ಸುಮನ್ ರಂಗನಾಥ್ ಭಾರತದ ಜನಪ್ರಿಯ ಚಲನಚಿತ್ರ ನಟಿ. ಕನ್ನಡ, ಹಿಂದಿ, ತಮಿಳು, ಮಲಯಾಳಂ, ತೆಲುಗು, ಬೆಂಗಾಳಿ ಮತ್ತು ಭೋಜಪುರಿ ಭಾಷೆಯ ಸುಮಾರು ೫೦ಕ್ಕಿಂತಲೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಶ್ರೀಧರ್ ಅಭಿನಯದ ಸಂತ ಶಿಶುನಾಳ ಶರೀಫ್ ಚಿತ್ರದ ಮೂಲಕ ನಾಯಕಿಯಾಗಿ ಕನ್ನಡ ಚಿತ್ರರಂಗ ಪ್ರವೇಶಿಸಿದ ಸುಮನ್ ತದನಂತರದಲ್ಲಿ ವಿಷ್ಣುವರ್ಧನ್, ಮಿಥುನ್ ಚಕೃವರ್ತಿ, ಅಂಬರೀಶ್, ಶಂಕರ್ ನಾಗ್, ವಿನೋದ್ ಆಳ್ವ, ರಮೇಶ್ ಅರವಿಂದ್, ವಿಜಯಕಾಂತ್ ಮುಂತಾದ ಪ್ರಸಿದ್ಧ ನಟರೊಂದಿಗೆ ನಟಿಸಿದ್ದಾರೆ. ಇತ್ತೀಚೆಗೆ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಿರುವ ಸುಮನ್ ಸಿದ್ಲಿಂಗು ಚಿತ್ರದ ಅಭಿನಯಕ್ಕಾಗೆ ಫಿಲ್ಮಫೇರ್ ಶ್ರೇಷ್ಠ ಪೋಷಕ ನಟಿ ಪ್ರಶಸ್ತಿಯನ್ನು ಪಡೆದಿದ್ದಾರೆ.

ಸುಮನ್ ರಂಗನಾಥ್ ಅಭಿನಯದ ಚಿತ್ರಗಳು

ಕನ್ನಡ
ಸಂತ ಶಿಶುನಾಳ ಶರೀಫ್                        
ಡಾಕ್ಟರ್ ಕೃಷ್ಣ                           
ಸಿ.ಬಿ.ಐ.ಶಂಕರ್
ಬಾಳ ಹೊಂಬಾಳೆ                             
ಕಾಡಿನ ವೀರ                           
ನಮ್ಮೂರ ಹಮ್ಮೀರ
ಕೆಂಪು ಸೂರ್ಯ
ಓ ಗಂಡಸರೆ ನೀವೆಷ್ಟು ಒಳ್ಳೆಯವರು?
ಬುದ್ಧಿವಂತ
ಬಿಂದಾಸ್
ಐ.ಪಿ.ಸೆಕ್ಷನ್ ೩೦೦
ಕಲಾಕಾರ್
ಸವಾರಿ
ಹರಿಕಥೆ
ಅಂಜದಿರು
ಅಂತರಾತ್ಮ
ಗಲಾಟೆ
ಮೈನಾ
ಸಿದ್ಲಿಂಗು
ಜಿಂಕೆಮರಿ
ಕಠಾರಿವೀರ ಸುರಸುಂದರಾಂಗಿ
ನೀರ್ ದೋಸೆ(ಬಿಡುಗಡೆಯಾಗಿಲ್ಲ)

ಹಿಂದಿ
ಫರೇಬ್
ಆಂಖೊ ಮೆ ತುಮ್ ಹೋ
ಹತ್ಯಾರ
ಆ ಅಬ್ ಲೌಟ್ ಚಲೆ
ಏಕ್ ಸ್ತ್ರೀ
ಬಾದಲ್
ಆಘಾಜ್
ಕುರುಕ್ಷೇತ್ರ
ಹದ್
ಮುಜೆ ಮೇರಿ ಬೀವಿ ಸೆ ಬಚಾವೋ
ಹಮ್ ಹೋ ಗಯೆ ಆಪ್ಕೆ
ಮಾರ್ಕೆಟ್
ಭಾಗ್ಬನ್
ಇಷ್ಕ್ ಖಯಾಮತ್
ಸೌದಾ
ದೇವಕಿ

ತಮಿಳು
ಪುದು ಪಾಟ್ಟು
ಕುರುಂಬುಕಾರನ್
ಪೆರುಮ್ ಪುಲಿ
ಮಾನಗರ ಕಾವಲ್
ಉನ್ನೈ ವಾಳ್ದಿ ಪಾಡುಗಿರೇನ್
ಮುದಲ್ ಉದಯಮ್
ಉದವುಂ ಕಾರಂಗಳ್
ಆರಂಭಂ

ತೆಲುಗು
೨೦ ವ ಸತಾಬ್ಧಂ
ಭಾವ ನಾಚಾಡು

ಮಲಯಾಳಂ
ಎಲ್ಲಾರುಮ್ ಚೊಲ್ಲನು

ಬೆಂಗಾಳಿ
ಆಚೆನ ಅತಿಥಿ

ಭೋಜಪುರಿ
ಪೂರಬ್ ಔರ್ ಪಶ್ಚಿಮ್

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಆಶಾಪೂರ್ಣಾದೇವಿ



ಆಶಾಪೂರ್ಣಾದೇವಿ

ಪರಿಚಯ 
 ಆಶಾಪೂರ್ಣಾದೇವಿ ಆಶಾಪೂರ್ಣ ದೇವಿ ಅವರು ಬೆಂಗಾಲಿ ಭಾಷೆಯ ಕವಿಯಾಗಿದ್ದಾರೆ.ಇವರು  ೮ ಜನವರಿ ೧೯೦೯ರಂದು  ಕಲ್ಕತ್ತದಲ್ಲಿ ಹುಟ್ಟಿದರು. ಇವರು ಅನೇಕ ಬೆಂಗಾಲಿ ಭಾಷೆಯಲ್ಲಿ ತಮ್ಮ ಕವಿತೆಗಳನ್ನು ರಚಿಸಿದ್ದಾರೆ.ಇವರಿಗೆ ೧೯೭೬ರಲ್ಲಿ ಜ್ಞಾನಪೀಠ ಪ್ರಶಸ್ತಿ  ದೊರಕಿದೆ.ಹಾಗೂ ಪದ್ಮ ಶ್ರೀ ಪ್ರಶಸ್ತಿಯೂ ೧೯೭೬ರಲ್ಲಿ ಭಾರತ ಸರ್ಕಾರ ಅವರಿಗೆ ನೀಡಿದೆ. ಅಲ್ಲದೆ ಜಬಲ್ಪುರ್ ವಿಶ್ವವಿದ್ಯಾಲಯದಿಂದ ಡಿ.ಲಿಟ್ ಪದವಿಯನ್ನು ಪಡೆದಿದ್ದಾರೆ.ಅವರ ಅನೇಕ ಕವನಗಳನ್ನು ಗುರುತಿಸಿ ರಬೀನ್ದ್ರ ಭಾರತಿ ವಿಶ್ವವಿದ್ಯಾಲಯ, ವಿಶ್ವ ಭಾರತಿ ವಿಶ್ವವಿದ್ಯಾಲಯ ಹಾಗೂ ಇನ್ನಿತರ ವಿಶ್ವವಿದ್ಯಾಲಯಗಳು ಅವರಿಗೆ ೧೯೮೯ರಲ್ಲಿ ದಕ್ಷಿಣಕೊಟ್ಟಮದಲ್ಲಿ ಸನ್ಮಾನಿಸಿವೆ.

ಪ್ರಶಸ್ತಿಗಳು 
ಅಲ್ಲದೆ ಇವರಿಗೆ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯು ೧೯೯೪ರಲ್ಲಿ ದೊರಕಿದೆ. ಆಶಾಪೂರ್ಣ ದೇವಿ ಅವರ ತಂದೆ ಹೆಸರು ಹರೆನ್ದ್ರನಾಥ್.ಇವರಿಗೆ ೧೯೫೪ರಲ್ಲಿ ದ ಲೀಲಾ ಪ್ರಶಸ್ತಿಯನ್ನು ಕಲ್ಕತ್ತ ವಿಶ್ವವಿದ್ಯಾಲಯವು ನೀಡಿದೆ.
ಅಲ್ಲದೆ ಇವರಿಗೆ ಭೂತನ್ ಮೊಹಿನಿ ದಾಸಿ ಮೆಡಲ್ ಪ್ರಶಸ್ತಿಯನ್ನು ೧೯೬೬ರಲ್ಲಿ ನೀಡಲಾಗಿದೆ.ಇವರಿಗೆ ಹರನತ್ ಘೊಶ್ ಮೆಡಲ್ವರಿಂದ ಬಂಗಿಯಾ ಸಾಹಿತ್ಯ ಪರಿಶತ್ ಹಾಗೂ ಜಗತ್ತರಿಣಿ ಗೊಲ್ಡ್ ಮೆಡಲ್ ಪ್ರಶಸ್ತಿಯನ್ನು ೧೯೯೩ರಲ್ಲಿ ಕಲ್ಕತ್ತ ವಿಶ್ವವಿದ್ಯಾಲಯ ನೀಡಿದೆ. ಅವರ ಕವನಗಳು ಯಾವುದೆಂದರೆ ಚಿತ್ರಕಲ್ಪ,ಬಕುಲ್ ಕಗೆಥಾ,ಕಲ್ಯಾಣಿ,ಅಗ್ನಿಪತ್ರಿಕ,ಪ್ರಿಯ ಗಲ್ಪೊ,ಶ್ರೀಮತಿ  ಸಾಥ್. ಹೀಗೆ ಅನೇಕ ಕವನಗಳನ್ನು ಬರೆದಿದ್ದಾರೆ.
೧೯೯೨ರಲ್ಲಿ ಇವರು ಒಂದು ಮುಖವಾಣಿಯನ್ನು ಬಿಡುಗಡೆ ಮಾಡುತ್ತಾರೆ.ಆ ಅವರಿಗೆ ಕೇವಲ ೧೩ ವರ್ಷಗಳು.

ಪುಸ್ತಕಗಳು 
ಆ ಕವಿತೆಯ ಹೆಸರು "ಬರೆರ್ ದಕ್".ಅದರೆ ಅದನ್ನು ಪ್ರಕಟಣೆ ಮಾಡಲಿಲ್ಲ. ನಂತರ ಎರಡು ವರ್ಷಗಳ ನಂತರ ಅವರಿಗೆ ಮದುವೆ ಆಗಿ ಅವರು ಕಲ್ಕತ್ತದಿಂದ ಕ್ರಿಷ್ಣನಗರಕ್ಕೆ ಹೋಗಿ ಅಲ್ಲಿ ಅವರು ನೆಲೆಸುತ್ತಾರೆ.೧೯೨೭ರಲ್ಲಿ ಮತ್ತೆ ಅವರು ಕಲ್ಕತ್ತದಲ್ಲಿ ನೆಲೆಯೂರುತ್ತಾರೆ.ಆಶಾಪೂರ್ಣ ದೇವಿಯವರು ಮೊದಲಿಗೆ ಮಕ್ಕಳು ಓದುವ ಪುಸ್ತಕಗಳನ್ನು ಬರೆಯುತ್ತಾರೆ ಅನಂತರ ಅವರು ಕವನಗಳನ್ನು ಹಾಗೂ ಸಣ್ಣ ಕತೆಗಳನ್ನು ಬರೆಯಲು ಆರಂಭಿಸುತ್ತಾರೆ.

ಕವನಗಳು 
ಆಶಾಪೂರ್ಣ ದೇವಿಯವರು ಸುಮಾರು ೨೪೨ ಕವನಗಳನ್ನು ಬರೆದಿದ್ದಾರೆ.ಅಲ್ಲದೆ ಸುಮಾರು ೩೭ ಸಣ್ಣ ಕಥೆಗಳನ್ನು ಸಹ ಬರೆದಿದ್ದಾರೆ.ಸುಮಾರು ೬೨ ಮಕ್ಕಳ ಪುಸ್ತಕಗಳನ್ನು ರಚಿಸಿದ್ದಾರೆ. ಇದು ಬಂಗಾಳಿ ಭಾಷೆಗೆ ಅವರು ನೀಡಿದ ಕೊಡುಗೆಯಾಗಿದೆ.ಇವರ ಪ್ರೊಟೆಸ್ಟ್ ಎಂಬ ಕವನವನ್ನು ಬೇರೆ ಕವಿಗಳು ಅನುವಾದಿಸಿದ್ದಾರೆ.

ಸಾಮಾಜಿಕ ಕಳಕಳಿ 
ಅಶಾಪೂರ್ಣದೇವಿಯವರು ಸಾಮಾಜಿಕ ಕಳಕಳಿಯನ್ನು ಹೊಂದಿದವರಾಗಿದ್ದರು ಹಾಗೂ ಸಮಾಜದಲ್ಲಿ ನಡೆಯುತ್ತಿದ್ದ ಅನೇಕ ಮೂಢನಂಬಿಕೆಗಳ ಬಗ್ಗೆ ತಮ್ಮ ಸಾಹಿತ್ಯದ ಮೂಲಕ ಜನಜಾಗೃತಿಯನ್ನು ಮೂಢಿಸುತ್ತಿದ್ದರು.ಇದಲ್ಲದೆ ಸಮಾಜದಲ್ಲಿ ಹೆಣ್ಣು ಮಕ್ಕಳಿಗೆ ಅಗುತ್ತಿರುವ ಶೋಷಣೆ ಬಗ್ಗೆ ತಮ್ಮ ಸಾಹಿತ್ಯದ ಮೂಲಕ ಜನರಿಗೆ ತಿಳಿಸುತ್ತಿದ್ದರು.ಆಶಾಪೂರ್ಣದೇವಿಯವರು ಬಡ ಕುಟುಂಬದಲ್ಲಿ  ಹುಟ್ಟಿದರು ಅವರಿಗೆ ಸಾಹಿತ್ಯದ ಬಗ್ಗೆ ಹೆಚ್ಚು ಅಸಕ್ತಿಯನ್ನು ಹೊಂದಿದ್ದರು.ಇವರು ಹೆಚ್ಚಾಗಿ ಬಂಗಾಳಿ  ಭಾಷೆಯನ್ನು ಮಾತನಾಡುತ್ತಿದ್ದರು, ಅಲ್ಲದೆ ಆ ಭಾಷೆಯನ್ನು ಹೆಚ್ಚಾಗಿ ಪ್ರೀತಿಸುತ್ತಿದ್ದರು. ಇವರು ಬಂಗಾಳಿ ಸಾಹಿತ್ಯದ ಮಹಿಳಾ ವಿಭಾಗದಲ್ಲಿ ಮೊದಲಿಗರಾಗಿ ನಿಲ್ಲುತ್ತಾರೆ.ಇವರು ಬಂಗಾಳಿ ಸಾಹಿತ್ಯಕ್ಕೆ ಅವರು ನೀಡಿದ ಕೊಡುಗೆ ಅಪಾರವಾದದ್ದು. ಆಶಾಪೂರ್ಣ ದೇವಿಯವರು ಕೇವಲ ಕವನಗಳಲ್ಲದೆ ಅವರು ಕವಿತೆಗಳು,ಸಣ್ಣಕಥೆಗಳು,ಸಾಹಿತ್ಯಗಳು,ಇದಲ್ಲದೆ ಇವರು ವಿಮರ್ಶಕರಾಗಿಯೂ ತಮ್ಮ ಕಾರ್ಯಾವನ್ನು ನಿರ್ವಹಿಸಿದ್ದಾರೆ.

ಮರಣ 
ಆಶಾಪೂರ್ಣದೇವಿಯವರು ತಮ್ಮ ಚಿಕ್ಕವಯಸ್ಸಿನಲ್ಲಿಯೇ ಸಣ್ಣಕಥೆಗಳನ್ನು ಬರೆಯಲು ಆರಂಭಿಸಿದರು. ಅನಂತರ ಅವರು ಹೆಚ್ಚಾಗಿ ಕವನಗಳನ್ನು ಬರೆಯಲು ಮುಂದಾಗುತ್ತಾರೆ. ಕಲ್ಕತ್ತಾ ವಿಶ್ವವಿದ್ಯಾಲಯದಲ್ಲಿ ಅವರಿಗೆ ಡಾಕ್ಟರೇಟ್ ಪ್ರಶಸ್ತಿಯನ್ನು ಪಡೆದಿದ್ದಾರೆ.
ಅಲ್ಲದೆ ಇವರು ಸ್ವಯಂ ಆಸಕ್ತಿಯಿಂದ ಅವರು ತಮ್ಮ ವಿದ್ಯಾಭ್ಯಾಸವನ್ನು ಪಡೆದಿದ್ದಾರೆ.ಅಲ್ಲದೆ ಇವರಿಗೆ ಕೇವಲ ೧೫ನೇ ವರ್ಷದಲ್ಲಿಯೇ ಮದುವೆ ಮಾಡಲಾಗಿತ್ತು.ಇವರು ೨೦೦೧ರಲ್ಲಿ ಮರಣ ಹೊಂದುತ್ತಾರೆ.
ಶಿವರಂಜಿನಿ

ಶಿವರಂಜಿನಿ ೧೯೯೦ರ ದಶಕದ ಕನ್ನಡದ ಜನಪ್ರಿಯ ಸಿನಿಮಾ ನಟಿ. ಕೆ.ಆರ್.ಶಾಂತಾರಮ್ ನಿರ್ದೇಶನದ ಹೃದಯ ಸಾಮ್ರಾಜ್ಯ(೧೯೮೯) ಚಿತ್ರದ ಮೂಲಕ ಕನ್ನಡದ ಬೆಳ್ಳಿತೆರೆಗೆ ಪರಿಚಿತರಾದ್ ಇವರು ಸುಂದರಕಾಂಡ(೧೯೯೧), ಇದುವೇ ಜೀವನ(೧೯೯೧), ಕೆರಳಿದ ಕೇಸರಿ(೧೯೯೧) ಮತ್ತು ಸಂಘರ್ಷ(೧೯೯೩) ಮುಂತಾದ ಜನಪ್ರಿಯ ಚಿತ್ರಗಳಲ್ಲಿ ನಾಯಕಿಯಾಗಿ ನಟಿಸಿದ್ದಾರೆ. ವಿಷ್ಣುವರ್ಧನ್, ಶಂಕರ್ ನಾಗ್, ಶಶಿಕುಮಾರ್, ದೇವರಾಜ್‌ ಮುಂತಾದ ನಟರೊಂದಿಗೆ ಅಭಿನಯಿಸಿದ್ದಾರೆ.

ಶಿವರಂಜಿನಿ ಅಭಿನಯದ ಚಿತ್ರಗಳು

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಶ್ರೀಲಲಿತ

ಶ್ರೀಲಲಿತ ಕನ್ನಡದ ಚಲನಚಿತ್ರ ನಟಿ. ೧೯೭೦ರಲ್ಲಿ ತೆರೆಗೆ ಬಂದ ಸೀತಾ ಚಿತ್ರದ ಮೂಲಕ ಕನ್ನಡ ಚಿತ್ರರಂಗ ಪ್ರವೇಶಿಸಿದ ಶ್ರೀಲಲಿತ ಆನಂತರದಲ್ಲಿ ನಾಯಕಿಯಾಗಿ, ಪೋಷಕ ನಟಿಯಾಗಿ ಅನೇಕ ಚಿತ್ರಗಳಲ್ಲಿ ನಟಿಸಿದ್ದಾರೆ. 

ಪುಟ್ಟಣ್ಣ ಕಣಗಾಲ್ ನಿರ್ದೇಶನದ ಪಡುವಾರಳ್ಳಿ ಪಾಂಡವರು(೧೯೭೮) ಚಿತ್ರದಲ್ಲಿ ಸ್ಮರಣೀಯ ಅಭಿನಯ ನೀಡದ ಶ್ರೀಲಲಿತ ಅವರ ಕೆಲವು ಮಹತ್ವದ ಚಿತ್ರಗಳೆಂದರೆ ನಾಡಿನ ಭಾಗ್ಯ(೧೯೭೧) ಅಪರಿಚಿತ(೧೯೭೮), ಸುಬ್ಬಿ ಸುಬ್ಬಕ್ಕ ಸುವ್ವಲಾಲಿ(೧೯೮೦), ಮಾಯೆಯ ಮುಸುಕು(೧೯೮೦), ಬಾಳು ಬಂಗಾರ(೧೯೮೧) ಮತ್ತು ಹೆಂಡ್ತೀರೆ ಹುಷಾರ್. ಪ್ರಸಿದ್ಧ ನಿರ್ದೇಶಕ ಬಸವರಾಜ್ ಕೆಸ್ತೂರ್ ಅವರ ವಿಭಿನ್ನ ಚಿತ್ರಗಳಾದ ನಂಜುಂಡ ನಕ್ಕಾಗ(೧೯೭೫), ಸಂಘರ್ಷ(೧೯೭೭) ಮತ್ತು ಸ್ವಾಮೀಜಿ(೧೯೮೦) ಚಿತ್ರಗಳಲ್ಲಿ ನಾಯಕಿಯಾಗಿ ವಿಶಿಷ್ಠ ಅಭಿನಯ ನೀಡಿದ್ದಾರೆ. 

ಜನಪ್ರಿಯ ನಟರಾದ ಮಾನು ಅವರೊಂದಿಗೆ ಶ್ರೀ ರಾಘವೇಂದ್ರ ಕರುಣೆ(೧೯೮೦) ಮತ್ತು ಮೈಲಾರ ಲಿಂಗ(೧೯೮೯) ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಕನ್ನಡದ ಜನಪ್ರಿಯ ನಟರಾದ ರಾಜೇಶ್, ಸುದರ್ಶನ್, ಶ್ರೀನಾಥ್, ಗಂಗಾಧರ್, ಅಂಬರೀಶ್, ಶ್ರೀನಿವಾಸಮೂರ್ತಿ, ಮಾನು, ರಾಮ್ ಗೋಪಾಲ್ ಅವರೊಂದಿಗೆ ನಾಯಕಿಯಾಗಿ ನಟಿಸಿದ್ದಾರೆ.

ಶ್ರೀಲಲಿತ ಅಭಿನಯದ ಚಿತ್ರಗಳು

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಪಾಪಮ್ಮ

ಪಾಪಮ್ಮ ಕನ್ನಡ ಚಲನಚಿತ್ರರಂಗದ ಪ್ರಸಿದ್ಧ ಪೋಷಕ ನಟಿ. 

೧೯೫೮ರಲ್ಲಿ ಬಿಡುಗಡೆಯಾದ ಅಣ್ಣ ತಂಗಿ ಚಿತ್ರದ ಮೂಲಕ ಬೆಳ್ಳಿ ತೆರೆ ಪ್ರವೇಶಿಸಿದ ಪಾಪಮ್ಮ ಸುಮಾರು ೧೦೦ಕ್ಕೂ ಹೆಚ್ಚು ಕನ್ನಡ ಚಿತ್ರಗಳಿಗೆ ಬಣ್ಣ ಹಚ್ಚಿದ್ದಾರೆ. ಅನೇಕ ಚಿತ್ರಗಳಲ್ಲಿ ಘಟವಾಣಿ ಅತ್ತೆ, ಅಮ್ಮ  ಮುಂತಾದ ಪಾತ್ರಗಳಿಂದ ಕನ್ನಡ ಚಿತ್ರರಸಿಕರಿಗೆ ಚಿರಪರಿಚಿತರಾಗಿದ್ದಾರೆ. ರಾಜ್ ಕುಮಾರ್ ಅವರ ಅನೇಕ ಚಿತ್ರಗಳಲ್ಲಿ ಅಭಿನಯಿಸಿರುವ ಇವರು ಸಿದ್ದಲಿಂಗಯ್ಯ ಸಿರ್ದೇಶನದ ತಾಯಿ ದೇವರು(೧೯೭೧), ನ್ಯಾಯವೇ ದೇವರು(೧೯೭೧), ನಮ್ಮ ಸಂಸಾರ(೧೯೭೧) ಮತ್ತು ದೂರದ ಬೆಟ್ಟ(೧೯೭೩) ಚಿತ್ರಗಳಲ್ಲಿ ಸ್ಮರಣೀಯ ಅಭಿನಯ ನೀಡಿದ್ದಾರೆ. ದುಡ್ಡೇ ದೊಡ್ಡಪ್ಪ(೧೯೬೬), ಮಾರ್ಗದರ್ಶಿ(೧೯೬೯) ಮುಂತಾದ ಚಿತ್ರಗಳಲ್ಲಿ ಮೃದು ಸ್ವಭಾವದ ಪಾತ್ರಗಳಲ್ಲಿಯೂ ಭಾವಪೂರ್ಣ ಅಭಿನಯ ನೀಡಿದ್ದಾರೆ. 

೧೯೮೭ರಲ್ಲಿ ಬಿಡುಗಡೆಯಾದ ಮನ ಮೆಚ್ಚಿದ ಹುಡುಗಿ ಚಿತ್ರದ ಅಭಿನಯಕ್ಕಾಗಿ ರಾಜ್ಯ ಸರ್ಕಾರದ ಉತ್ತಮ ಪೋಷಕ ನಟಿ ಪ್ರಶಸ್ತಿಯನ್ನು ಪಡೆದಿದ್ದಾರೆ..

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಚಾರುಲತಾ

ಚಾರುಲತಾ ದಕ್ಷಿಣ ಭಾರತದ ಜನಪ್ರಿಯ ಚಲನಚಿತ್ರ ನಟಿ ಮತ್ತು ರೂಪದರ್ಶಿ. ಕನ್ನಡ ಸೇರಿದಂತೆ ತಮಿಳು, ಮಲಯಾಳಂ ಮತ್ತು ತೆಲುಗು ಭಾಷೆಯ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಆರಂಭಿಕ ಜೀವನ
ಚಾರುಲತಾ ಜನಿಸಿದ್ದು ಉತ್ತರ ಭಾರತದ ಪಂಜಾಬ್ ರಾಜ್ಯದಲ್ಲಾದರೂ ಬೆಳೆದಿದ್ದು ಕೇರಳದ ಕೋಳಿಕೋಡ್ನಲ್ಲಿ. ಇವರ ಮೂಲ ಹೆಸರು ಸೋನಿಯಾ

ವೃತ್ತಿ ಜೀವನ
ವಿ.ಮನೋಹರ್ ನಿರ್ದೇಶನದ ಚೊಚ್ಚಲ ಚಿತ್ರ ಓ ಮಲ್ಲಿಗೆ(೧೯೯೭) ಮೂಲಕ ಕನ್ನಡ ಚಿತ್ರರಂಗ ಪ್ರವೇಶಿಸಿದ ಚಾರುಲತಾ ತಮ್ಮ ಮುಗ್ಧ, ಸಹಜ ಅಭಿನಯದಿಂದ ಪ್ರೇಕ್ಷಕರ ಮನ ಗೆದ್ದರು. ಈ ಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ಅಪೂರ್ವ ಯಶಸ್ಸನ್ನು ಗಳಿಸಿತು. ಮೊದಲ ಚಿತ್ರವೇ ಯಶಸ್ವಿಯಾದ್ದರಿಂದ ಚಾರುಲತಾ ಅವರನ್ನು ಅನೇಕ ಅವಕಾಶಗಳು ಹುಡುಕಿಕೊಂಡು ಬಂದವು. ಇದೇ ವರ್ಷ ಶಿವರಾಜ್ ಕುಮಾರ್ ಜೊತೆ ನಟಿಸಿದ ಜೋಡಿ ಹಕ್ಕಿ(೧೯೯೭) ಚಿತ್ರದಲ್ಲಿ ಎರಡು ವಿಭಿನ್ನ ಛಾಯೆಯಿರುವ ಪಾತ್ರದಲ್ಲಿ ಸ್ಮರಣೀಯ ಅಭಿನಯ ನೀಡಿದ್ದಾರೆ. ಮದುವೆ(೧೯೯೭), ನೀ ನನ್ನ ಜೀವ(೨೦೦೦) ಮತ್ತು ಹೆಂಡ್ತಿ ಅಂದ್ರೆ ಹೆಂಡ್ತಿ(೨೦೦೪) ಮುಂತಾದ ಚಿತ್ರಗಳಲ್ಲಿ ತಮ್ಮ ಪ್ರಬುದ್ಧ ಅಭಿನಯದಿಂದ ಕನ್ನಡ ಚಿತ್ರರಸಿಕರ ಮನಗೆದ್ದಿರುವ ಚಾರುಲತಾ ವಿಷ್ಣುವರ್ಧನ್, ಶಿವರಾಜ್ ಕುಮಾರ್, ರಮೇಶ್ ಅರವಿಂದ್, ಶಶಿಕುಮಾರ್, ದೇವರಾಜ್, ಸಾಯಿಕುಮಾರ್, ರಾಘವೇಂದ್ರ ರಾಜಕುಮಾರ್, ಜಗ್ಗೇಶ್ ಮತ್ತು ಕುಮಾರ್ ಗೋವಿಂದ್ರಂತಹ ಜನಪ್ರಿಯ ನಟರೊಂದಿಗೆ ನಾಯಕಿಯಾಗಿ ನಟಿಸಿದ್ದಾರೆ.

ಚಾರುಲತಾ ಅಭಿನಯದ ಚಲನಚಿತ್ರಗಳು

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಅಸ್ಸಾಂ ರೈಫಲ್ಸ್

ಅಸ್ಸಾಂ ರೈಫಲ್ಸ್ ಭಾರತದ ಅತ್ಯಂತ ಪ್ರಾಚೀನ ಅರೆಸೈನಿಕ ಶಕ್ತಿ.ಘಟಕ ಮತ್ತೆ 1835 ಕಚಾರ್ ಲೆವಿ ಎಂಬ ಬ್ರಿಟಿಷ್ ಅಡಿಯಲ್ಲಿ ರಚಿಸಲಾಯಿತು ಒಂದು ಅರೆಸೇನಾ ಪೊಲೀಸ್ ಪಡೆ ನಗರದ ವಂಶಾವಳಿಯ ಕಂಡುಹಿಡಿಯಬಹುದು.
ಅಂದಿನಿಂದ ಅಸ್ಸಾಂ ರೈಫಲ್ಸ್ ಹೆಸರು ಅಸ್ಸಾಂ ರೈಫಲ್ಸ್ ಅಂತಿಮವಾಗಿ 1917 ದಿ ಅಸ್ಸಾಂ ಗಡಿ ಪೋಲಿಸ್ (1883) ಅಳವಡಿಸಿಕೊಳ್ಳಲಾಗಿತ್ತು , ಅಸ್ಸಾಂ ಸೇನಾ ಪೊಲೀಸ್ (1891) ಮತ್ತು ಪೂರ್ವ ಬಂಗಾಳ ಹಾಗೂ ಆಸ್ಸಾಂ ಸೇನಾ ಪೊಲೀಸ್ (1913), ಮೊದಲು ಮೊದಲು ಹೆಸರು ಬದಲಾವಣೆಗಳನ್ನು ಕಂಡಿವೆ ಕಡೆಗೆ 1917 ರಲ್ಲಿ ಅಸ್ಸಾಂ ರೈಫಲ್ಸ್ ಆಗುತ್ತಿದೆ.ಇತಿಹಾಸದ ಅವಧಿಯಲ್ಲಿ, ಅಸ್ಸಾಂ ರೈಫಲ್ಸ್ ಮತ್ತು ಅದರ ಹಿಂದಿನ ಘಟಕಗಳು ಮಹಾಯುದ್ಧ ಅವರು ಯುರೋಪ್ ಮತ್ತು ಮಧ್ಯ ಪ್ರಾಚ್ಯದಲ್ಲಿ ಸೇವೆ ಸಲ್ಲಿಸುತ್ತಿದ್ದರು , ಮತ್ತು ವಿಶ್ವ ಸಮರ II ಅವರು ಬರ್ಮಾದಲ್ಲಿ ಮುಖ್ಯವಾಗಿ ಸೇವೆ ಅಲ್ಲಿ ಸೇರಿದಂತೆ ಎರಡು ಪಾತ್ರಗಳಿವೆ , ಘರ್ಷಣೆಗಳು ಮತ್ತು ಚಿತ್ರಮಂದಿರಗಳಲ್ಲಿ ಹಲವಾರು ಸೇವೆ ಸಲ್ಲಿಸಿದ್ದಾರೆ. ಎರಡನೇ ಜಾಗತಿಕ ಮಹಾಯುದ್ಧದ ನಂತರದ ಅವಧಿಯಲ್ಲಿ ಅಸ್ಸಾಂ ರೈಫಲ್ಸ್ ಅದರ ಪಾತ್ರವನ್ನು ಹೊಂದಿದೆ ಹೆಚ್ಚಾಗಿ ವಿಸ್ತರಿಸಿದೆ.ಅಸ್ಸಾಂ ರೈಫಲ್ಸ್ ಪಾತ್ರವನ್ನು 1950 ರಲ್ಲಿ ವಿನಾಶಕಾರಿ ಭೂಕಂಪ ಅಸ್ಸಾಂ ಪ್ರದೇಶದಲ್ಲಿ ಹೊಡೆದಾಗ ಪ್ರಕಟವಾದಾಗ ಮತ್ತು ಶಕ್ತಿ ಪ್ರದೇಶಗಳಲ್ಲಿ ಪುನರ್ನಿರ್ಮಾಣಕ್ಕೆ ಸಹಾಯ ಮತ್ತು ಪುನರ್ವಸತಿ ಮತ್ತು ಶಕ್ತಿ it.Later ಒಳಗಾದವರಿಗೆ ಪುನರ್ವಸತಿ ಸಹಾಯ ಕರೆಸಿಕೊಳ್ಳಲಾಯಿತು ಭಾರತೀಯ ಸೇನೆಯು ತನ್ನ ರಕ್ಷಣಾ ಸಾಲುಗಳನ್ನು ಸ್ಥಾಪಿಸಲು ಮುಂದುವರೆಯುತ್ತಿದ್ದ ಚೀನೀ ಪಡೆಗಳು ವಿಳಂಬ ಬಳಕೆಯಾಗುತ್ತಿದ್ದ 1962 ಸಿನೊ-ಭಾರತ ಯುದ್ಧದಲ್ಲಿ ಅಂಶಗಳನ್ನು ಸಮಯದಲ್ಲಿ, ಮತ್ತೊಮ್ಮೆ ಒಂದು ಯುದ್ಧದ ಪಾತ್ರದಲ್ಲಿ ಕೈಗೊಳ್ಳಲು ಕರೆಯಲಾಗುತ್ತದೆ. ಈ ಸಮಯದಲ್ಲಿ ಮತ್ತು ನಂತರ, ಅಸ್ಸಾಂ ರೈಫಲ್ಸ್ ಬುಡಕಟ್ಟು ಅಶಾಂತಿ ಮತ್ತು ಬಂಡಾಯ ಬೆಳೆಯುತ್ತಿರುವ ಮುಖಕ್ಕೆ ಭಾರತದ ಉತ್ತರ ಪ್ರದೇಶಗಳಲ್ಲಿ ತಮ್ಮ ಶಾಂತಿ ಪಾತ್ರವನ್ನು ನಿರ್ವಹಿಸುತ್ತದೆ. ಈ ಪರಿಸರದಲ್ಲಿ ಕಾನೂನು ಸುವ್ಯವಸ್ಥೆ, ಬಂಡಾಯ ಎದುರಿಸುವುದು ಮತ್ತು ಪ್ರದೇಶದ ಜನರು ಇದೊಂದು ಭರವಸೆ ನಿರ್ವಹಣೆ ಪ್ರಮುಖ ಕಾರ್ಯಗಳ ಪ್ರದೇಶದಲ್ಲಿ ನಂತರ ತಮ್ಮ ಅನುಭವ ಮತ್ತು ಅಭಿಮಾನ ನಂತರ ಭದ್ರತಾ ಪಡೆಗಳು ಮತ್ತು ಆರ್ಮಿ ತನ್ನದಾಗಿಸಿಕೊಂಡಿತು ಮೊದಲು ಆರಂಭದಲ್ಲಿ ಅಸ್ಸಾಂ ರೈಫಲ್ಸ್ ವಶವಾಯಿತು, ಮತ್ತು ಈ ಕೆಲಸಗಳನ್ನು ನಡೆಸುವುದು ಸೇನೆ ಸಹಾಯ ಸಲುವಾಗಿ ಮೇಲೆ ಮುಂದಾಯಿತು. ಬಂಡಾಯನಿಗ್ರಹ ಕಾರ್ಯಾಚರಣೆಗಳಲ್ಲಿ ಘಟಕದ ಕೌಶಲ್ಯ ಗುರುತಿಸಿ, ಮೂರು ತುಕಡಿಗಳು ಡಿಸೆಂಬರ್ 1988 ಮತ್ತು ಫೆಬ್ರವರಿ 1990 ನಡುವೆ ಶ್ರೀಲಂಕಾ ಆಪರೇಶನ್ ಪವನ್ ಮೇಲೆ ನಿಯೋಜಿಸಲಾಯಿತು.

ಸೈನಿಕಶಕ್ತಿ ವಿಭಾಗ
ಆರ್.ಟಿ.ರಮಾ

ಆರ್.ಟಿ.ರಮಾ ಕನ್ನಡದ ಜನಪ್ರಿಯ ಚಲನಚಿತ್ರ ಮತ್ತು ರಂಗಭೂಮಿ ಕಲಾವಿದೆ.

ಆರ್.ಟಿ.ರಮಾ ಅಭಿನಯದ ಕನ್ನಡ ಚಿತ್ರಗಳು

ಪ್ರಶಸ್ತಿ/ಪುರಸ್ಕಾರ
ರಾಜ್ಯೋತ್ಸವ ಪ್ರಶಸ್ತಿ(ಕನ್ನಡ ಚಲನಚಿತ್ರರಂಗಕ್ಕೆ ಸಲ್ಲಿಸಿದ ಸೇವೆಗಾಗಿ).
ಕೆಂಪೇಗೌಡ ಪ್ರಶಸ್ತಿ
ರಂಗಸಿರಿ ಪ್ರಶಸ್ತಿ

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಲೆಬ್ರಾನ್ ಜೇಮ್ಸ್



ಲೆಬ್ರಾನ್ ಜೇಮ್ಸ್

ಪರಿಚಯ 
ಲೆಬ್ರಾನ್ ರೆಮಾನ್ ಜೇಮ್ಸ್, ಹುಟ್ಟಿದ್ದು ಡಿಸೆ೦ಬರ್ ೩೦ ೧೯೮೪ರ೦ದು, ಆತ ಅಮೇರಿಕದ ಪ್ರಸಿದ್ದ ವೃತ್ತಿಪರ ಬ್ಯಾಸ್ಕೆಟ್ಬಾಲ್ ಆಟಗಾರ. ಆತ ''''ಕ್ಲೀವ್ ಲಾ೦ಡ್ ಕೆವಿಲಿಯರ್ಸ್'''' ತ೦ಡವನ್ನು ನ್ಯಾಷನಲ್ ಬ್ಯಾಸ್ಕೆಟ್ ಬಾಲ್ ಅಸ್ಸೋಸಿಯೇಷನ್, ಎನ್.ಬಿ.ಎ ಎ೦ದೇ ಪ್ರಸಿದ್ದಿ ಹೊ೦ದಿರುವ ಪ೦ದ್ಯಾವಳಿಯಲ್ಲಿ ಪ್ರತಿನಿಧಿಸುತ್ತಾನೆ. ಆತ ತನ್ನ ಆಟವನ್ನು ಸ್ಮಾಲ್ ಫಾರ್ವರ್ಡ್ ಮತ್ತು 'ಪವರ್ ಫಾರ್ವರ್ಡ್' ಸ್ಥಾನದಲ್ಲಿ ಆರ೦ಭಿಸಿದ. ಜೇಮ್ಸ್ ಇಲ್ಲಿಯವರೆಗೆ ೩ ಎನ್.ಬಿ.ಎ ಪ೦ದ್ಯಾವಳಿಯನ್ನು ಗೆದ್ದಿದ್ದಾನೆ. ಅವುಗಳು ೨೦೧೨,೨೦೧೩ ಮತ್ತು ೨೦೧೬ರಲ್ಲಿ ತನ್ನ ತ೦ಡಕ್ಕೆ ಅತ್ತ್ಯುತ್ತಮ ಆಟವನ್ನು ಆಡಿ ಚಾ೦ಪಿಯನ್ಸ್ ಕಿರೀಟವನ್ನು ಗೆಲ್ಲಿಸಿಕೊಟ್ಟಿದ್ದಾನೆ. ಆತ ೪ ಬಾರಿ ಮೋಸ್ಟ್ ವಾಲ್ಯುಎಬಲ್ ಪ್ಲೇಯರ್ ಪಟ್ಟವನ್ನು ತನ್ನದಾಗಿಸಿಕೊ೦ಡಿದ್ದಾನೆ, ಅವುಗಳು ಸಾಲಾಗಿ ೨೦೦೯,೨೦೧೦,೨೦೧೧,೨೦೧೨ರಲ್ಲಿ ಗೆದ್ದಿದ್ದಾನೆ. ೩ ಬಾರಿ ಎನ್.ಬಿ.ಎ ಎ೦.ವಿ.ಪಿ ಪ್ರಶಸ್ತಿಗೆ ಭಾಜನನಾಗಿದ್ದಾನೆ. ೨ ಬಾರಿ ಒಲ೦ಪಿಕ್ ಕ್ರೀಡಾಕೂಟದಲ್ಲಿ ಚಿನ್ನವನ್ನು ಗೆದ್ದಿದ್ದಾನೆ. ಒ೦ದು ಬಾರಿ 'ಎನ್.ಬಿ.ಎ ಸ್ಕೋರಿ೦ಗ್ ಟೈಟಲ್' ಪ್ರಶಸ್ತಿಯನ್ನು ಪಡೆದಿದ್ದಾನೆ. ಹಾಗೂ ಮೊದಲನದೇ ಆಗಿರುವ 'ಎನ್.ಬಿ.ಎ ರೂಕಿ' ಪ್ರಶಸ್ತಿಯನ್ನು ಪಡೆದಿದ್ದಾನೆ. ಆತ ೧೨ ಬಾರಿ ಎನ್.ಬಿ.ಎ ಆಲ್ ಸ್ಟಾರ್ ತ೦ಡಕ್ಕೆ ಆಯ್ಕೆಯಾಗಿದ್ದಾನೆ. ಮತ್ತು ೧೨ 'ಆಲ್-ಎನ್.ಬಿ.ಎ' ತ೦ಡಕ್ಕೆ, ೬ ಬಾರಿ 'ಆಲ್-ಎನ್.ಬಿ.ಎ ಡಿಫೆನ್ಸಿವ್' ತ೦ಡಕ್ಕೆ ಆಯ್ಕೆಯಾಗಿ ಹೆಸರು ಮಾಡಿದ್ದಾನೆ. ಮತ್ತು ತನ್ನ ತ೦ಡವಾದ 'ಕೆವಿಲಿಯರ್ಸ್'ಗೆ ಇಲ್ಲಿಯ ತನಕವೂ ಹೆಚ್ಚು ಅ೦ಕಗಳಿಸಿರುವ ಹೆಗ್ಗಳಿಕೆಗೆ ಭಾಜನನಾಗಿದ್ದಾನೆ.

ಆರ೦ಭಿಕ ಜೀವನ 
ಲೆಬ್ರಾನ್ ಜೇಮ್ಸ್ ಒಬ್ಬ ತಾಯಿ ಗ್ಲೋರಿಯ ಮೇರಿ ಜೇಮ್ಸ್, ಅವನು ಆಕೆ ೧೬ ವರ್ಷ ಇರುವಾಗಲೇ ಜನಿಸಿದ. ಆತನ ತಾಯಿ ಅವನನ್ನು ಬೆಳೆಸಲು ಬಹಳ ಕಷ್ಟಪಟ್ಟು, ಒ೦ದು ಊರಿ೦ದ ಇನ್ನೊ೦ದು ಊರಿಗೆ ತಿರುಗಿ, ಮನೆಗಳನ್ನು ಬದಲಿಸುತ್ತ ಸ೦ಬ೦ಧಿಕರ ಆಶ್ರಯದಲ್ಲಿ ಇರುತ್ತ ಬೆಳೆಸಿದಳು. ತನನ್ನು ಬಿಟ್ಟು ಜೇಮ್ಸ್ ಇನ್ನೊಬರ ಮನೆಯಲ್ಲಿ ಇದ್ದರೆ ಅವನ ಭವಿಷ್ಯ ಉಜ್ವಲವಾಗಿರುತ್ತದೆ ಎ೦ದು ತಿಳಿದು ಆತನನ್ನು ಫ್ರಾ೦ಕ್ ವಾಲ್ಕರ್ ಎ೦ಬವರ ಮನೆಯಲ್ಲಿ ಬಿಟ್ಟರು. ಫ್ರಾ೦ಕ್ ವಾಲ್ಕರ್ ಒಬ್ಬ ಯೂತ್ ಫುಟ್ಬಾಲ್ ಕೋಚ್ ಆಗಿ ಕೆಲಸ ಮಾಡುತ್ತಿದ್ದ, ಈತನೇ ಜೇಮ್ಸ್ ೯ ವರ್ಷವಿರುವಾಗ ಬ್ಯಾಸ್ಕೆಟ್ಬಾಲ್ ಆಟಕ್ಕೆ ಪರಿಚಯಿಸಿದ.

ವೃತ್ತಿಪರ ಜೀವನ 
ಜೇಮ್ಸ್ ತನ್ನ ಬ್ಯಾಸ್ಕೆಟ್ ಬಾಲ್ ಜೀವನವನ್ನು ತನ್ನ ಊರಾದ 'ಓಹಿಓ'ನಲ್ಲಿ ತಾನು ವ್ಯಾಸ೦ಗ ಮಾಡಿದ 'ಸೆ೦ಟ್ ವಿನ್ಸೆ೦ಟ್-ಸೆ೦ಟ್ ಮೇರಿ' ಪ್ರೌಢಶಾಲೆಯಲ್ಲಿ ಆರ೦ಭಿಸಿದ. ಅವನ ಆಟವನ್ನು ಕ೦ಡು ಹಲವು ಮಾಧ್ಯಮಗಳು ಆಗಲೇ ಈತ ಮು೦ದಿನ ದಿನಗಳಲ್ಲಿ ದೊಡ್ಡ ಆಟಗಾರನಾಗಿ ಬೆಳೆಯುತ್ತಾನೆ೦ದು ಹೇಳಿತು. ಅವನು ತನ್ನ ಪದವಿಯನ್ನು ಪಡೆದ ವರ್ಷ ೨೦೦೩ರಲ್ಲಿ ತನ್ನನ್ನು 'ಎನ್.ಬಿ.ಎ ಡ್ರಾಫ್ಟ್'ನಲ್ಲಿ ಕ್ಲೀವ್ಲ್ ಲಾ೦ಡ್ ಕೆವಿಲಿಯರ್ಸ್ ತ೦ಡವು ಅವನ್ನು ಆಯ್ದುಕೊ೦ಡಿತು. ಜೇಮ್ಸ್ ೨೦೦೭ರಲ್ಲಿ ತನ್ನ ಕೆವಿಲಿಯರ್ಸ್ ತ೦ಡವನ್ನು ಮೊದಲ ಬಾರಿಗೆ ಫೈನಲ್ ಪ್ರವೇಶಿಸುವಲ್ಲಿ ಯಶಸ್ವಿ ಪ್ರದರ್ಶನ ನೀಡಿ ಮುನ್ನಡೆಸಿದ ಆದರೆ ಚಾ೦ಪಿಯನ್ಶಿಪ್ ಕಿರೀಟ ಎತ್ತುವಲ್ಲಿ ವಿಫಲವಾಯಿತು. ಜೇಮ್ಸ್ ಕೆವಿಲಿಯರ್ಸ್ ತ೦ಡವನ್ನು ೨೦೧೦ರಲ್ಲಿ ಬಿಟ್ಟು 'ಮಿಯಾಮಿ ಹೀಟ್' ತ೦ಡವನ್ನು ಸೇರಿದ. ಜೇಮ್ಸ್ ಮಿಯಾಮಿ ತ೦ಡವನ್ನು ೪ ವರ್ಷಗಳ ಕಾಲ ಆಡಿ, ಆತ ಆಡಿದ ಆ ನಾಲ್ಕು ವರ್ಷಗಳಲ್ಲಿಯೂ ಮಿಯಾಮಿ ಫೈನಲ್ ಪ್ರವೇಶಿಸಿತು ಮತ್ತು ಸತತ ಎರಡು ಬಾರಿ ಚ೦ಪಿಯನ್ಶಿಪ್ ಕಿರೀಟವನ್ನು ಎತ್ತಿದರು. ಆ ನಾಲ್ಕು ವರ್ಷದ ನ೦ತರ ಮತ್ತೆ ತನ್ನ ತವರು ತ೦ಡವನ್ನು ಪುನಃ ಸೇರಿ ಕೆವಿಲಿಯರ್ಸನ್ನು ಎರಡು ಬಾರಿ ಸತತವಾಗಿ ಫೈನಲ್ ಪ್ರವೇಶಿಸಲು ಮುಖ್ಯ ಕಾರಣವಾಗಿದ್ದಾನೆ ಮತ್ತು ೨೦೧೫-೨೦೧೬ರ 'ಎನ್.ಬಿ.ಎ' ಪ೦ದ್ಯಾವಳಿಯ ಫೈನಲ್ ಪ೦ದ್ಯದಲ್ಲಿ ಅತ್ಯುತ್ತಮ ಆಟವನ್ನು ನೀಡಿ 'ಗೋಲ್ಡನ್ ಸ್ಟೇಟ್ ವಾರಿಯರ್ಸ್' ತ೦ಡವನ್ನು ೪-೩ ಅ೦ತರದಿ೦ದ ಸೋಲುಣಿಸುವಲ್ಲಿ ಸಫಲನಾದನು.

ವೈಯಕ್ತಿಕ ಜೀವನ 
ಜೇಮ್ಸ್ ತನ್ನ ವೈಯಕ್ತಿಕ ಜೀವನದಲ್ಲಿ ಹಲವಾರು ಜಾಹೀರತು ಒಪ್ಪ೦ದಗಳಿ೦ದ ಅತ ಬಹಳ ಶ್ರೀಮ೦ತ ಮತ್ತು ಪ್ರಸಿದ್ದನಾದ. ಆತ ಅಮೇರಿಕಾದ ಪ್ರಭಾವಿ ಮತ್ತು ಅತ್ಯ೦ತ ಪ್ರಸಿದ್ದಿ ಕ್ರೀಡಾಪಟು ಎ೦ಬ ಹೆಗ್ಗಳಿಕೆಗೆ ಪಾತ್ರನಾಗಿದ್ದಾನೆ. ಜೇಮ್ಸ್ ಬಗ್ಗೆ ಪುಸ್ತಕಗಳು, ಡಾಕ್ಯುಮೆ೦ಟರಿಗಳು ಮತ್ತು ದೂರದರ್ಶನದಲ್ಲಿ ಪ್ರದರ್ಶನಗಳು ಹೊರ ಬ೦ದಿವೆ. ಆತ 'ಇ.ಎಸ್.ಪಿ.ವೈ ಅವಾರ್ಡ್ಸ್' ಮತ್ತು 'ಸಾಟರ್ಡೇ ಲೈವ್' ಶೋಗಳಿಗೆ ಹೋಸ್ಟಾಗೆ ಕಾರ್ಯ ನಿರ್ವಹಿಸಿದ್ದಾನೆ. ೨೦೧೫ರಲ್ಲಿ 'ಟ್ರೇನ್ ರೆಕ್' ಎ೦ಬ ಹಾಲಿವುಡ್ ಚಲನಚಿತ್ರದಲ್ಲಿ ಜೇಮ್ಸ್ ಅಭಿನಯಿಸಿದ್ದಾರೆ.

ಉಲ್ಲೇಖಗಳು 

ಕ್ರೀಡಾಪಟುಗಳು
ಮೈಕೆಲ್ ಜೋರ್ಡಾನ್



ಮೈಕೆಲ್ ಜೋರ್ಡಾನ್

ಪರಿಚಯ 
     ಮೈಕೆಲ್ ಜೆಫ್ರಿ ಜೋರ್ಡಾನ್, ಹುಟ್ಟಿದ್ದು ಫೆಬ್ರವೆರಿ ೧೭ ೧೯೬೩ರ೦ದು.ಆತ ಅಮೆರಿಕದ ನಿವೃತ್ತ ವೃತ್ತಿಪರ ಬ್ಯಾಸ್ಕೆಟ್ಬಾಲ್ ಆಟಗಾರ. ಅವರು ಷಾರ್ಲೆಟ್ ಹಾರ್ನೆಟ್ಸ್ ತ೦ಡದ ಮಾಲಿಕರು ಹಾಗು ಅಧ್ಯಾಕ್ಷರು ಆಗಿ ಕಾರ್ಯ ನಿರ್ವಹಿಸಿದ್ದಾರೆ. ಜೋರ್ಡಾನ್ 'ನ್ಯಾಷನಲ್ ಬ್ಯಾಸ್ಕೆಟ್ಬಾಲ್ ಅಸೋಸಿಯೇಷನ್' ಪ೦ದ್ಯಾವಳಿಯಲ್ಲಿ ಚಿಕಾಗೊ ಬುಲ್ಸ್ ಮತ್ತು ವಾಷಿಂಗ್ಟನ್ ವಿಝಾರ್ಡ್ಸ್ ತ೦ಡಗಳನ್ನು ೧೫ ವರ್ಷಗಳ ಕಾಲ ಆಡಿ ವಿಷ್ವದಲ್ಲೇ ಪ್ರಸಿದ್ದಿ ಹೊ೦ದಿದ್ದಾರೆ. ಜೋರ್ಡಾನ್ ೩ ವರ್ಷಗಳ ಕಾಲ ಡೀನ್ ಸ್ಮಿತ್ ಎ೦ಬವರ ಕೆಳಗೆ ದಕ್ಷಿಣ ಕೆರೊಲಿನ ವಿಶ್ವವಿದ್ಯಾಲಯದಲ್ಲಿ ಆಡಿದ್ದಾರೆ. ಅವರು 'ಟಾರ್ ಹೀಲ್ಸ್' ನ್ಯಾಷ್ನಲ್ ಚ್ಯ೦ಪಿಯನ್ಶಿಪ್ ತ೦ಡದ ಪರವಾಗಿ ೧೯೮೨ರಲ್ಲಿ ಆಡಿದರು. ಜೋರ್ಡಾನ್ ಚಿಕಾಗೊ ಬುಲ್ಸ್ ತ೦ಡವನ್ನು ೧೯೮೪ರಲ್ಲಿ ಸೇರಿಕೊ೦ಡರು. ಜೋರ್ಡಾನ್ ಅದೇ ವರ್ಷದಲ್ಲಿ ಆ ಪ೦ದ್ಯವಳಿಯ ಲೀಗ್ ಸ್ಟಾರ್ ಆಗಿ ಹೊರಬ೦ದರು. ಅವರ ಸಮೃದ್ಧವಾದ ಆಟಕ್ಕೆ ಮತ್ತು ಅವರ ಡ೦ಕ್ ಮಾಡುವ ಸಾಮರ್ಥ್ಯಕ್ಕೆ ಪ್ರೇಕ್ಷಕರು ಮತ್ತು ಅಭಿಮಾನಿಗಳು ಮಾರುಹೋದರು. ಅ೦ದಿನಿ೦ದ ಅವರನ್ನು ಅವರ ಅಭಿಮಾನಿಗಳು ಏರ್ ಜೋರ್ಡಾನ್ ಮತ್ತು ಹಿಸ್ ಏರ್ನೆಸ್ ಎ೦ದು ಕರೆಯಲು ಶುರು ಮಾಡಿದರು. ಅವರ ಡಿಫೆನ್ಸಿವ್ ಆಟಕ್ಕೆ ಬಹಳ ಜನ ಮಾರುಹೋಗಿದ್ದರು ಮತ್ತು ಅವರು ಪ್ರಸಿದ್ದಿ ಹೊ೦ದಲು ಅವರ ಈ ಆಟವೇ ಒ೦ದು ರೀತಿಯ ಕಾರಣವಾಗಿತ್ತು. ೧೯೯೧ರಲ್ಲಿ ಅವರು ತಮ್ಮ ತ೦ಡವಾದ ಚಿಕಾಗೊ ಬುಲ್ಸ್ ಜೊತೆಗೆ ಆ ವರ್ಷದ ಎನ್.ಬಿ.ಎ ಚಾ೦ಪಿಯನ್ಶಿಪ್ ಕೀರಿಟವನ್ನು ಮೊದಲ ಬಾರಿಗೆ ಗೆದ್ದರು. ಅದಾದ ನಒತರ ಸತತವಾಗಿ ೧೯೯೨ ಮತ್ತು ೧೯೯೩ರಲ್ಲಿ ಮತ್ತೆ ಗೆದ್ದು ಹ್ಯಾಟ್ರಿಕ್ ಸಾಧನೆ ಮಾಡಿದ ಕೀರ್ತಿಗೆ ಭಾಜನರಾದರು.

ವೃತ್ತಿಪರ ಜೀವನ
    ಮೈಕಲ್ ಜೋರ್ಡಾನ್ ತನ್ನ ವೃತ್ತಿ ಜೀವನದಲ್ಲಿ ಹಲವಾರು ಪ್ರಶಸ್ತಿಗಳನ್ನು ಮತ್ತು ಹಲವಾರು ಹಿರಿಮೆಗೆ ಹೆಸರಾಗಿದ್ದಾರೆ. ಅದರಲ್ಲಿ ೫ ಬಾರಿ 'ಎ೦.ವಿ.ಪಿ' ಪ್ರಶಸ್ತಿ, ೧೦ ಸಲ 'ಎನ್.ಬಿ.ಎ ಆಲ್-ಸ್ಟಾರ' ಪ೦ದ್ಯದಲ್ಲಿ ಭಾಗಿಯಾಗಿದ್ದಾರೆ. ೩ ಬಾರಿ ಎನ್.ಬಿ.ಎ ಅಲ್-ಸ್ಟಾರ  ಪ೦ದ್ಯದ ಎ೦.ವಿ.ಪಿ ಪ್ರಶಸ್ತಿಗೆ ಭಾಜನರಾಗಿದ್ದರೆ, ೧೦ ಸಲ ಹೆಚ್ಚು ಅ೦ಕಗಳಿಸಿದ ಕಿರೀಟ, ೩ ಬಾರಿ ಸ್ಟೀಲ್ ಪ್ರಶಸ್ತಿ, ೬ ಬಾರಿ 'ಎನ್.ಬಿ.ಎ ಫೈನಲ್ಸ್ ಎ೦.ವಿ.ಪಿ' ಪ್ರಶಸ್ತಿಯನ್ನು ಗಳಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಹಾಗು ೧೯೯೮ರಲ್ಲಿ ಆ ವರ್ಷದ ಎನ್.ಬಿ.ಎ ಪ೦ದ್ಯಾವಳಿಯ 'ಬೆಸ್ಟ್ ಡಿಫೆನ್ಸಿವ್' ಆಟಗಾರ ಎ೦ಬ ಹೆಗ್ಗಳಿಕೆ ಅವರಿಗಿದೆ. ಜೋರ್ಡಾನ್ ಈ ಎಲ್ಲಾ ಹೆಗ್ಗಳಿಕೆ  ಮತ್ತು ಹೆಸರನ್ನು ಬಿಟ್ಟು ಅವರು ಇಲ್ಲಿಯ ತನಕ ಪ್ರತೀ ಪ೦ದ್ಯಾವಳಿಯ ಅತೀ ಹೆಚ್ಚು ಅ೦ಕಗಳ ಸರಾಸರಿಯನ್ನು ಹೊ೦ದಿದ್ದಾರೆ (೩೦.೧೨ ಅ೦ಕಗಳು) ಮತ್ತು ಅತೀ ಹೆಚ್ಚು ವೃತ್ತಿಪರ ಅ೦ಕಗಳ ಸರಾಸರಿಯ ದಾಖಾಲೆ ಅವರ ಪಾಲಿಗಿದೆ (೩೩.೪೫ ಅ೦ಕಗಳು ಪ್ರತೀ ಪ೦ದ್ಯಕ್ಕು). ೧೯೯೯ರಲ್ಲಿ ಜೋರ್ಡಾನ್ ರನ್ನು ೨೦ನೇ ಶತಮಾನದ ದಕ್ಷಿಣ ಅಮೇರಿಕ ಕ೦ಡ ಅತ್ಯುತ್ತಮ ಆಟಗಾರನೆ೦ದು 'ಇ.ಎಸ್.ಪಿ.ಎನ್' ಘೋಷಿಸಿತು. ಜೋರ್ಡಾನ್ ಎರಡು ಬಾರಿ 'ಎನ್.ಬಿ.ಎ ಹಾಲ್ ಅಫ್ ಫೇಮ್'  ಹೆಗ್ಗಳಿಕೆಗೆ ಸೇರ್ಪಡೆಯಾಗಿದ್ದಾರೆ.

ನಿವೃತ್ತಿಯ ದಿನಗಳು
    ಜೊರ್ಡಾನ್ ೧೯೯೩-೯೪ರ ಎನ್.ಬಿ.ಎ ಪ೦ದ್ಯಾವಳಿಯಿ೦ದ ಹೊರಬಿದ್ದು ಬ್ಯಾಸ್ಕೆಟ್ ಬಾಲ್ ಆಟದಿ೦ದ ನಿವೃತ್ತಿ ಹೊ೦ದಿದರು. ಇದಕ್ಕೆ ಕಾರಣ ಅವರು ಬೇಸ್ ಬಾಲ್ ಆಟದಲ್ಲಿ ತಮ್ಮ ವೃತ್ತಿ ಶುರು ಮಾಡಬೇಕೆ೦ದಿದ್ದರು ಆದರೆ ಮತ್ತೆ ೧೯೯೫ರಲ್ಲಿ ತಮ್ಮ ತವರು ತ೦ಡವಾದ ಚಿಕಾಗೊಗೆ ವಾಪಸದರು. ಹಾಗೆ ಮತ್ತೆ ಮು೦ದಿನ ಮೂರು ವರ್ಷಗಳಲ್ಲಿ ಮತ್ತೆ ಮೂರು ಚಾ೦ಪಿಯನ್ಶಿಪ್ ಕಿರೀಟವನ್ನು ಬುಲ್ಸ್ ತ೦ಡಕ್ಕೆ ತ೦ದಿತ್ತರು, ೧೯೯೫-೯೬ರ ಪ೦ದ್ಯಾವಳಿಯ ದಖಲೆಯ ಪ್ರಕಾರ ಅವರು ಆ ವರ್ಷ ೭೨ ರೆಗುಲರ್ ಪ೦ದ್ಯಗಳನ್ನು ಗೆದ್ದು ಅತೀ ಹೆಚ್ಚು ಪ೦ದ್ಯ ಗೆದ್ದಿರುವ ಹೆಗ್ಗಳಿಕೆಗೆ ಭಾಜನರಾಗಿದ್ದಾರೆ. ಜೋರ್ಡಾನ್ ಮತ್ತೆ ಎರಡನೇ ಬಾರಿಗೆ ೧೯೯೮ರಲ್ಲಿ ನಿವೃತ್ತಿ ಹೊ೦ದಿದರು ಆದರೆ ಮತ್ತೆ ೨೦೦೧-೨೦೦೩ರವರೆಗೆ ವಾಷಿ೦ಗ್ಟನ್ ವಿಝಾರ್ಡ್ಸ್ ತ೦ಡವನ್ನು ಸೇರಿದರು.

ಸಾಧನೆ 
   ಜೋರ್ಡಾನ್ ತಮ್ಮ ಆಟದ ಮೂಲಕವಲ್ಲದೆ ತಮ್ಮ ಹೆಸರಿನಲ್ಲಿ ಬ೦ದ ಹಲವಾರು ಉತ್ಪನ್ನಗಳು ಬಾರಿ ಹೆಸರುವಾಸಿಯಾಗಿವೆ. ಅದರಲ್ಲಿ ೧೯೮೫ರಲ್ಲಿ ಬಿಡುಗಡೆಯಾದ ನೈಕಿ ಏರ-ಜೋರ್ಡಾನ್ ಸ್ನೀಕರ್ಸ್ ಬಹಳ ಹೆಸರು ಮಾಡಿತ್ತು ಮತ್ತು ಈಗಿನ ಯುವ ಪೀಳಿಗೆ ಅದಕ್ಕೆ ಮಾರುಹೋಗಿದ್ದಾರೆ. ಇಷ್ಟೆ ಅಲ್ಲದೆ ಜೋರ್ಡಾನ್ ೧೯೯೬ರಲ್ಲಿ ಬಿಡುಗಡೆಯಾದ 'ಸ್ಪೇಸ್ ಜಾಮ್' ಎ೦ಬ ಚಲನಚಿತ್ರದಲ್ಲೂ ಪಾತ್ರ ನಿರ್ವಹಿಸಿದ್ದಾರೆ.  ೨೦೧೫ರ ದಾಖಾಲತಿಗಳ ಪ್ರಕಾರ, ಎನ್.ಬಿ.ಎ ಫ್ರಾ೦ಚೈಸಿಯ ಮೌಲ್ಯ ಏರಿದಾಗ ಜೋರ್ಡಾನ್ ಎನ್.ಬಿ.ಎ ಕ೦ಡ ಶ್ರೀಮ೦ತ ಆಟಗಾರ ಹಾಗೂ ಆಫ್ರಿಕ-ಅಮೇರಿಕಾದ ಎರಡನೇ ಶ್ರೀಮ೦ತ ಕ್ರೀಡಾಪಟು ಎ೦ಬ ಹೆಗ್ಗಳಿಕೆಗೆ ಭಾಜನರಾಗಿದ್ದಾರೆ.

ಉಲ್ಲೇಖಗಳು

ಕ್ರೀಡಾಪಟುಗಳು
ವಿನೋದಿನಿ (ನಟಿ)

ವಿನೋದಿನಿ (ಅಥವಾ ಶ್ವೇತಾ) ದಕ್ಷಿಣ ಭಾರತದ ಜನಪ್ರಿಯ ಚಲನಚಿತ್ರ ಮತ್ತು ಕಿರುತೆರೆ ನಟಿ. ಕನ್ನಡ, ತಮಿಳು ಮತ್ತು ಮಲಯಾಳಂ ಭಾಷೆಯ ಅನೇಕ ಚಿತ್ರಗಳಲ್ಲಿ ನಟಿಸಿದ್ದಾರೆ. ಕನ್ನಡದಲ್ಲಿ ಶ್ವೇತಾ ಎಂಬ ಹೆಸರಿನಲ್ಲಿ ನಟಿಸಿ ಜನಪ್ರಿಯರಾಗಿದ್ದಾರೆ. ಬಾಲನಟಿಯಾಗಿ ಚಿತ್ರರಂಗ ಪ್ರವೇಶಿಸಿದ ಇವರು ೧೯೯೦ರ ದಶಕದಲ್ಲಿ ನಾಯಕಿಯಾಗಿ, ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ.

ವೃತ್ತಿರಂಗ

ಬೆಳ್ಳಿತೆರೆ
೧೯೯೨ರಲ್ಲಿ ಬಾಲು ಮಹೇಂದ್ರ ನಿರ್ದೇಶನದ ವಣ್ಣ ವಣ್ಣ ಪೂಕ್ಕಳ್ ಎಂಬ ತಮಿಳು ಚಿತ್ರದಲ್ಲಿ ಮೊದಲ ಬಾರಿ ನಾಯಕಿಯಾಗಿ ನಟಿಸಿದರು. ರಾಷ್ಟ್ರಪ್ರಶಸ್ತಿ ಪಡೆದ ಈ ಚಿತ್ರ ವಾಣಿಜ್ಯಿಕವಾಗಿಯೂ ಯಶಸ್ವಿಯಾಯಿತು. ಇದೇ ವರ್ಷ ಬಿಡುಗಡೆಯಾದ ಸೂರ್ಯ ಮಾನಸಂ ಚಿತ್ರದ ಮೂಲಕ ಮಲಯಾಳಂ ಚಿತ್ರರಂಗ ಪ್ರವೇಶಿಸಿದ ಇವರ ಮೊದಲ ಕನ್ನಡ ಚಿತ್ರ ರಘುವೀರ್ ಅಭಿನಯದ ಚೈತ್ರದ ಪ್ರೇಮಾಂಜಲಿ(೧೯೯೨). ಈ ಎರಡೂ ಚಿತ್ರಗಳು ಅದ್ಭುತ ಯಶಸ್ಸು ಪಡೆದವು. ರಾಮ್ ಕುಮಾರ್ ಅವರೊಂದಿಗೆ ಅಭಿನಯಿಸಿದ ಗೆಜ್ಜೆನಾದ(೧೯೯೩) ಚಿತ್ರವೂ ಯಶಸ್ವಿಯಾಗಿ ಕನ್ನಡದಲ್ಲಿ ಬೇಡಿಕೆಯ ನಟಿಯಾದರು. ೧೯೯೫ರ ನಂತರದಲ್ಲಿ ಬಿಡುಗಡೆಯಾದ ಮುದ್ದಿನ ಅಳಿಯ(೧೯೯೬), ಕರ್ಪೂರದ ಗೊಂಬೆ(೧೯೯೬), ಮಾವನ ಮಗಳು(೧೯೯೭) ಮುಂತಾದ ಚಿತ್ರಗಳಲ್ಲಿ ಗಮನಾರ್ಹ ಅಭಿನಯ ನೀಡಿದ್ದಾರೆ. ಶಶಿಕುಮಾರ್ ಅವರೊಂದಿಗೆ ಅಭಿನಯಿಸಿದ ಲಕ್ಷ್ಮಿ ಮಹಾಲಕ್ಷ್ಮಿ(೧೯೯೭) ಇವರ ವೃತ್ತಿ ಬದುಕಿನ ಗಮನಾರ್ಹ ಚಿತ್ರ. ಈ ಚಿತದಲ್ಲಿ ಇನ್ನೋರ್ವ ತಾರೆ ಶಿಲ್ಪಾ ಅವರೊಂದಿಗೆ ಪೈಪೋಟಿಯ ಅಭಿನಯ ನೀಡಿ ತಮ್ಮ ನಟನಾ ಸಾಮರ್ಥ್ಯವನ್ನು ಪ್ರದರ್ಶಿಸಿದ್ದಾರೆ. ಪಂಜಾಬಿ ಹೌಸ್(೨೦೦೨) ಚಿತ್ರದಲ್ಲಿನ ಇವರ ಅಭಿನಯ ಸ್ಮರಣೀಯ. ಉಪೇಂದ್ರ ಅಭಿನಯದ ಕುಟುಂಬ(೨೦೦೩) ಇವರು ಅಭಿನಯಿಸಿದ ಕೊನೆಯ ಕನ್ನಡ ಚಿತ್ರ.

ಕನ್ನಡದಲ್ಲಿ ೧೯೯೦ರ ದಶಕದ ಪ್ರಸಿದ್ಧ ನಟರಾದ ರಮೇಶ್ ಅರವಿಂದ್, ಶಶಿಕುಮಾರ್, ರಾಮ್ ಕುಮಾರ್, ಕುಮಾರ್ ಗೋವಿಂದ್, ಅಭಿಜಿತ್ ಮತ್ತು ರಘುವೀರ್ರಂತಹ ನಟರೊಂದಿಗೆ ನಾಯಕಿಯಾಗಿ ಅಭಿನಯಿದ್ದಾರೆ.

ಕಿರುತೆರೆ
ನಾಯಕಿಯಾಗಿ ಉತ್ತಮ ಅವಕಾಶಗಳು ಕಡಿಮೆಯಾದಾಗ ಕಿರಿತೆರೆಯನ್ನು ಪ್ರವೇಶಿಸಿದ ವಿನೋದಿನಿ ತಮಿಳಿನಲ್ಲಿ ಅನೇಕ ಧಾರಾವಾಹಿಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು ನಟಿಸಿದ ಪ್ರಮುಖ ಧಾರಾವಾಹಿಗಳೆಂದರೆ ಚಿತ್ತಿ, ಅಗಳ್ ವಿಲಕ್ಕು ಮತ್ತು ಕನ್ನಾಡಿ ಕದವುಗಳ್.

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಮೊಹಾಲಿ

ಭಾರತದ ಪಂಜಾಬ್ ರಾಜ್ಯದಲ್ಲಿರುವ, ಚಂಡೀಘಡದ ಉಪನಗರವಾಗಿರುವ ಮೊಹಾಲಿಯನ್ನು ಈಗ ಅಜಿತಗಡ್ ಎಂದು ಕರೆಯಲಾಗುತ್ತದೆ. ಮೊಹಾಲಿ ಚಂಡೀಘಡದ ಟ್ರೈಸಿಟಿ(ಮೂರು ನಗರ)ಗಳಲ್ಲಿ ಒಂದಾಗಿದೆ, ಚಂಡೀಘಡ ಮತ್ತು ಹರಿಯಾಣದ ಪಂಚಕುಲ ಉಳಿದೆರಡು ನಗರಗಳು. ಮೊಹಾಲಿಯನ್ನು ಗುರು ಗೋವಿಂದ ಸಿಂಗ್ ನ ಮೊದಲ ಮಗ ಸಹಿಬ್ಜಾದಾ ಅಜಿತ್ ಸಿಂಗ್ ನೆನಪಿಗಾಗಿ ಸಾಸ್ (SAS)ನಗರ ಎಂದು ಕೂಡ ಕರೆಯಲಾಗುತ್ತದೆ. ೨೦೦೬ ರಲ್ಲಿ ಪಂಜಾಬ್ ಸರ್ಕಾರ ಪ್ರತ್ಯೇಕ ಜಿಲ್ಲೆಯಾಗಿ ಘೋಷಿಸುವವರೆಗೆ ಮೊಹಾಲಿ ರೂಪನಗರ ಜಿಲ್ಲೆಯ ಭಾಗವಾಗಿತ್ತು. ಕಾಲಾನಂತರದಲ್ಲಿ ಚಂಡೀಘಡದ ಹೊರವಲಯದಲ್ಲಿದ್ದ ಈ ನಗರ ಬೃಹತ್ ಅಭಿವೃದ್ದಿ ಹೊಂದಿತು ಮತ್ತು ಈಗ ಇಲ್ಲಿ ಐಟಿ ಕಂಪನಿಗಳು ಅದರಲ್ಲೂ ವಿದೇಶಿ ಕಂಪನಿಗಳಾದ ಕ್ವಾರ್ಕ್, ಡೆಲ್, ಫಿಲಿಪ್ಸ್ ನಂತಹ ಅಂತಾರಾಷ್ಟ್ರೀಯ ಕಂಪನಿಗಳನ್ನು ಕಾಣಬಹುದು.

ಆಕರ್ಷಣೀಯ ಸ್ಥಳಗಳು
ಮೊಹಾಲಿಯಲ್ಲಿ ಪ್ರವಾಸಿಗರಿಗೆ ನೋಡಲು ಸಾಕಷ್ಟು ಸ್ಥಳಗಳಿವೆ. ಮೊಹಾಲಿ ಕ್ರಿಕೆಟ್ ಸ್ಟೇಡಿಯಂ ನಿಂದ ಪ್ರಾರಂಭಿಸಿ ಸುಕನ ಕೊಳ, ರಾಕ್ ಗಾರ್ಡನ್, ಚತ್ಬೀರ್ ಜೂ, ಸುಕನ ವನ್ಯಜೀವಿ ಅಭಯಾರಣ್ಯ, ರೋಸ್ ಗಾರ್ಡನ್ ಮತ್ತು ಭಕ್ರಾನಂಗಲ್ ಡ್ಯಾಮ್ ಇವುಗಳು ಮೊಹಾಲಿಯ ಜನಪ್ರಿಯ ಪ್ರವಾಸಿ ಸ್ಥಳಗಳು. ನಗರದಲ್ಲಿ ಸಾಕಷ್ಟು ಧಾರ್ಮಿಕ ಸ್ಥಳಗಳೂ ಇವೆ, ಅವುಗಳಲ್ಲಿ ಗುರುದ್ವಾರ ಅಂಬ ಸಾಹಿಬ್, ಗುರುದ್ವಾರ ನಡಾ ಸಾಹಿಬ್, ಮಾನಸಾ ದೇವಿ ದೇವಾಲಯ ಮತ್ತು ನಭಾ ಸಾಹಿಬ್ ಗಳು ಮುಖ್ಯವಾದವುಗಳು. ಮೊಹಾಲಿಯಿಂದ ರಸ್ತೆ ಮಾರ್ಗದಲ್ಲಿ ಕೆಲವೇ ಘಂಟೆಗಳ ಮಾರ್ಗದಲ್ಲಿ ಶಿಮ್ಲಾ, ಪಂಚಕುಲ ಮತ್ತು ಶರಣ್ಪುರ ಮುಂತಾದ ಪ್ರವಾಸಿ ಸ್ಥಳಗಳು ಕೂಡ ಇವೆ. ಮೊಹಾಲಿಗೆ ಭೇಟಿ ನೀಡುವ ಪ್ರವಾಸಿಗರು ಸಾಮಾನ್ಯವಾಗಿ ಹತ್ತಿರದ ಇತರ ಸ್ಥಳಗಳಿಗೂ ಭೇಟಿ ನೀಡಲೆಂದು ಅನುಕೂಲ ಮಾಡಿಕೊಂಡು ಬರುತ್ತಾರೆ.

ಮೊಹಾಲಿ ತಲುಪುವ ಮಾರ್ಗ
ಮೊಹಾಲಿಯನ್ನು ಚಂಡೀಘಡ ದ ರೇಲ್ವೆ ಅಥವಾ ವಿಮಾನ ನಿಲ್ದಾಣದ ಮೂಲಕ ಸುಲಭವಾಗಿ ತಲುಪಬಹುದು. ಮೋಹಾಲಿಯ ಸುತ್ತಮುತ್ತಲಿನ ಸ್ಥಳಗಳಿಂದಲು ಕೂಡ ಇಲ್ಲಿಗೆ ತಲುಪಲು ಸಾಕಷ್ಟು ಬಸ್ಸುಗಳು ಅಥವಾ ಟ್ಯಾಕ್ಸಿಗಳು ದೊರೆಯುತ್ತವೆ.

ಮೊಹಾಲಿಯ ವಾತಾವರಣ
ಮೊಹಾಲಿ ಆರ್ದ್ರ ಬೇಸಿಗೆ, ಹಿತಕರ ಚಳಿಗಾಲ ಮತ್ತು ಅನಿರೀಕ್ಷಿತ ಮಳೆ ಒಳಗೊಂಡ ವಿಶಿಷ್ಟ ಲಕ್ಷಣ ಹೊಂದಿರುವ  ಒಂದು ಉಪೋಷ್ಣವಲಯದ ಹವಾಮಾನವನ್ನು ಹೊಂದಿದೆ. ಮೊಹಾಲಿ ಪ್ರವಾಸೋದ್ಯಮಕ್ಕೆ ಉತ್ತಮ ಸಮಯ ಅಕ್ಟೋಬರ್ ನಿಂದ ಮಾರ್ಚ್.

ಉಳೇಖಗಳು

ಪಂಜಾಬದ ಜಿಲ್ಲೆಗಳು
ದುರ್ಗಿಯಾನ ಮಂದಿರ, ಅಮೃತಸರ್

ಲೋಹಘರ್ ಗೇಟ್ ನಲ್ಲಿ ಉಪಸ್ಥಿತವಿರುವ ದುರ್ಗಿಯಾನ ಮಂದಿರ ಹಿಂದೂಗಳ ಪ್ರಮುಖ ಧಾರ್ಮಿಕ ಸ್ಥಳವಾಗಿದೆ. ಇದನ್ನು ತಾಯಿ ದುರ್ಗೆಗೆ ಸಮರ್ಪಿಸಲಾಗಿದೆ. ಲಕ್ಷ್ಮೀನಾರಾಯಣ ಮಂದಿರ ಎಂದೂ ಕರೆಯಲ್ಪಡುವ ಈ ಧಾರ್ಮಿಕ ಕಟ್ಟಡವನ್ನು 20ನೇ ಶತಮಾನದಲ್ಲಿ ಹರಸಾಯಿಮಲ್ ಕಪೂರ್ ಅವರು ಗೋಲ್ಡನ್ ಟೆಂಪಲ್ ನ ಪ್ರತಿಕೃತಿಯಾಗಿ ಕಟ್ಟಿಸಿದರು. ಈ ಬೃಹತ್ ಮಂದಿರ ನಿರ್ಮಾಣದ ಅಡಿಪಾಯ ಹಾಕಿದವರು ಹಿರಿಯ ರಾಜಕೀಯ ಮುಖಂಡ ಹಾಗು ಸಮಾಜ ಸುಧಾರಕರಾಗಿದ್ದ ಪಂಡಿತ್ ಮದನ್ ಮೋಹನ್ ಮಾಳವೀಯ ಅವರು.

ಮಂದಿರದ ಸಂಕೀರ್ಣ ಹಲವು ಹಿಂದೂ ದೇವತೆಗಳಾದ ದುರ್ಗಾದೇವಿ, ಸೀತಾ ಮಾತಾ ಮತ್ತು ಹನುಮಂತನ ಪ್ರತಿಮೆಗಳನ್ನು ಒಳಗೊಂಡಿದೆ. ಈ ಮಂದಿರದ ಮಹತ್ವದ ಲಕ್ಷಣವೆಂದರೆ ಗೋಡೆಯ ಮೇಲೆ ಮಾತೆ ದುರ್ಗೆಯ ವಿವಿಧ ಅವತಾರವಿರುವ ನಾಜೂಕಿನ ಕೆತ್ತನೆಗಳು ಮತ್ತು ಇಲ್ಲಿರುವ ಅನೇಕ ಹಿಂದೂಗಳ ಪ್ರವಿತ್ರ ಗ್ರಂಥಗಳು. ಇದರ ಬಾಗಿಲುಗಳನ್ನು ಬೆಳ್ಳಿಯಿಂದ ತಯಾರಿಸಿಲಾಗಿದ್ದರಿಂದ ಇದನ್ನು ಸಿಲ್ವರ್ ಟೆಂಪಲ್ ಎಂದೂ ಕರೆಯುತ್ತಾರೆ.

ಉಲೇಖನಗಳು
ವಾಘಾ ಬಾರ್ಡರ್, ಅಮೃತಸರ್

ಭಾರತದ ಪಂಜಾಬ್ ನಲ್ಲಿರುವ ಅಮೃತಸರ ಮತ್ತು ಪಾಕಿಸ್ತಾನದ ಪಂಜಾಬ್ ನಲ್ಲಿರುವ ಲಾಹೋರ್ ನಗರಗಳ ನಡುವೆ ವಾಘಾ ಬಾರ್ಡರ್ ಆರ್ಮಿ ಔಟ್ ಪೋಸ್ಟ್ ಉಪಸ್ಥಿತವಿದೆ. ಎರಡೂ ರಾಷ್ಟ್ರಗಳ ನಡುವಿನ ಸಂಪರ್ಕ ರಸ್ತೆಯಾಗಿರುವ ವಾಘಾ ಬಾರ್ಡರ್ ನ ಎರಡೂ ಬದಿಗಳಲ್ಲಿ ಬೃಹತ್ತಾದ ಕಟ್ಟಡಗಳಿವೆ. ಗಡಿಕಾವಲು ದಳದ ಪ್ರವೇಶ ದ್ವಾರವನ್ನು ಸ್ವರ್ಣ ಜಯಂತಿ ಗೇಟ್ ಎಂದೂ ಕರೆಯುತ್ತಾರೆ. ಇಲ್ಲಿಂದ ಸಮೃದ್ಧವಾಗಿರುವ ಸುತ್ತಮುತ್ತಲಿನ ಪರಿಸರವನ್ನು ಕಾಣಬಹುದು.

ವಾಘಾ ಬಾರ್ಡರ್ ಗೆ ಪ್ರವಾಸಿಗರು ಭೇಟಿ ನೀಡಲು ಮುಖ್ಯ ಕಾರಣವೇನೆಂದರೆ, ಪ್ರತಿನಿತ್ಯ ಇಲ್ಲಿ ನಡೆಯುವ 'ಬೀಟಿಂಗ್ ದಿ ರಿಟ್ರೀಟ್' ಎಂಬ ಆಕರ್ಷಕ ಕವಾಯತು. ಇದನ್ನು ಪ್ರತಿಸಂಜೆ ಗಡಿದ್ವಾರದಲ್ಲಿ, ಭಾರತ ಮತ್ತು ಪಾಕಿಸ್ತಾನದ ಸೈನಿಕರು ನಡೆಸುವ ಕವಾಯತು ಮತ್ತು ಚೇಂಜ್ ಆಫ್ ಗಾರ್ಡ್ ನೋಡಲು ಸಹಸ್ರಾರು ಸ್ಥಳೀಯರು ಮತ್ತು ಪ್ರವಾಸಿಗರು ನೆರೆಯುತ್ತಾರೆ. ಸೂರ್ಯಾಸ್ತವಾಗುತ್ತಿದ್ದಂತೆ 30 ನಿಮಿಷಗಳ ಈ ಸಮಾರಂಭ ಡ್ರಮ್ ಸದ್ದು ಮತ್ತು ಕಿವಿಗಡಚಿಕ್ಕುವ ಚಪ್ಪಾಳೆಗಳೊಂದಿಗೆ ಕೊನೆಗೊಳ್ಳುತ್ತದೆ.

ಉಲ್ಲೇಖಗಳು
ಕೈಸರ್ ಬಾಗ್, ಅಮೃತಸರ್

ಅನನ್ಯವಾದ ಗೋಥಿಕ್ ಹಾಗು ಮುಘಲ್ ಸಮ್ಮಿಲನದ ಕಟ್ಟಡದ ಶೈಲಿಯನ್ನು ಬಿಂಬಿಸುವ ಉದ್ಯಾನವನವೇ ಅಮೃತಸರದಲ್ಲಿರುವ ಕೈಸರ್ ಬಾಗ್. ಸುಮಾರು ವರ್ಷಗಳ ಹಿಂದೆ 1845-50 ಅವಧಿಯಲ್ಲಿ ಚತುಷ್ಕೋನದಾಕಾರದ ಪಾರ್ಕ್‌ನ ಆಕರ್ಷಣೀಯ ಪ್ರವೇಶದ್ವಾರದಲ್ಲಿ ಇದ್ದ ಸಾಲುಮೆಟ್ಟಿಲುಗಳು ಸೇತುವೆಯಂತೆ ಕಾಣುತ್ತಿದ್ದವು. ಸೇತುವೆಯ ಮಧ್ಯಭಾಗದಲ್ಲಿ ಇಂಡೋ-ಗೋಥಿಕ್ ಶೈಲಿಯ ಮಂದಿರ ಸುಂದರವಾಗಿ ಕಾಣಿಸುತ್ತದೆ.

ಗಾರ್ಡನ್‌ನ ಮುಖ್ಯ ಅಂತಸ್ತಿನಲ್ಲಿರುವ ಪೆವಿಲಿಯನ್‌ನ ಮೂರು ಬದಿಗಳನ್ನು ಹಳದಿ ಬಣ್ಣದ ಇಟ್ಟಿಗೆಗಳಿಂದ ಕಟ್ಟಲಾಗಿದೆ. ಗುಂಪಾಗಿ ಕಾಣುವ ಗುಮ್ಮಟಗಳು ಮತ್ತು ಕಪೋಲಾಗಳು ಯಾತ್ರಿಕರಿಗೆ ಮೇಲಿಂದ ಮೇಲೆ ಭೇಟಿ ನೀಡುವಂತೆ ಪ್ರೇರೇಪಿಸುತ್ತವೆ. ನಿಸರ್ಗದ ಸೌಂದರ್ಯವನ್ನು ತಮ್ಮ ಕಣ್ಣೆಂಬ ಲೆನ್ಸಿನಲ್ಲಿ ಸೆರೆಹಾಕಲು ಪ್ರವಾಸಿಗರಿಗೆ ಅಮೃತಸರದಲ್ಲಿರುವ ಈ ಗಾರ್ಡನ್ ಸೂಕ್ತ ಸ್ಥಳ.

ಉಲ್ಲೇಖಗಳು

ವಾಸ್ತು ಶಿಲ್ಪ
ದೇವಿ ತಲಾಬ್ ಮಂದಿರ, ಜಲಂಧರ್

ದೇವಿ ತಲಾಬ್ ಮಂದಿರ ಹೆಸರಾಂತ ಧಾರ್ಮಿಕ ಕೇಂದ್ರವಾಗಿದ್ದು ಜಲಂಧರ ರೈಲು ನಿಲ್ದಾಣದಿಂದ ಕಿಲೋಮೀಟರ್ ದೂರದಲ್ಲಿದೆ. ಇದನ್ನು 51 ಶಕ್ತಿ ಪೀಠಗಳಲ್ಲಿ ಒಂದು ಎನ್ನಲಾಗುತ್ತದೆ. ದಂತಕಥೆಯ ಪ್ರಕಾರ ಈ ದೇವಾಲಯವಿರುವ ಜಾಗದಲ್ಲಿ ಸಾತಿ ದೇವಿಯ ಬಲಸ್ಥನದ ಭಾಗವು ಇಲ್ಲಿ ಬಿದ್ದಿತ್ತು ಎಂದು. ಇದನ್ನು ದೇಶದ 51 ಶಕ್ತಿ ಪೀಠಗಳಲ್ಲಿ ಒಂದು ಎನ್ನಲಾಗುತ್ತದೆ. ಈ ದೇವಾಲಯಕ್ಕೆ ಇನ್ನೂರು ವರ್ಷಗಳ ಇತಿಹಾಸವಿದ್ದು ದುರ್ಗಾ ದೇವಿಯ ಮಂದಿರವಾಗಿದೆ, ಇಲ್ಲಿರುವ ಪವಿತ್ರ ಪುಷ್ಕರಣಿ ಹಿಂದೂಗಳಿಗೆ ಪವಿತ್ರವಾಗಿದೆ.

ಇದಲ್ಲದೇ ಈ ದೇವಾಲಯದಲ್ಲಿ ಭೀಷಣ್ ಭೈರವ್ (ಶಿವ ದೇವರು) ವಿಗ್ರಹವೂ ಇದೆ. ಪ್ರತೀ ಡಿಸೆಂಬರ್ ತಿಂಗಳಲ್ಲಿ ಹರಿವಲ್ಲಭ್ ಸಂಗೀತ ಸಮ್ಮೇಳನ ಆಯೋಜಿಸಲಾಗುತ್ತದೆ, ಅದು ಅಸಂಖ್ಯಾತ ಸಂಗೀತ ಕಲಾವಿದರನ್ನು ಮತ್ತು ಪ್ರವಾಸಿಗರನ್ನು ಆಕರ್ಷಿಸುತ್ತದೆ. ಈ ದೇವಾಲಯದ ಹಿಂದೆ ಕಾಳಿ ಮಾತೆಯ ದೇವಾಲಯವಿದ್ದು ಮೂಲ ದೇವಿ ತಲಾಬ್ ಮಂದಿರಕ್ಕೆ ಇದು ರಕ್ತಸಂಬಂಧಿ ದೇವಾಲಯ ಎನ್ನಲಾಗುತ್ತದೆ. ಈ ದೇವಾಲಯದ ವಿನ್ಯಾಸವು ಅಮರನಾಥ್ ಗುಹಾಂತರ ದೇವಾಲಯದ ಮಾದರಿಯಲ್ಲಿದೆ.

ಉಲ್ಲೇಖಗಳು

ದೇವಾಲಯಗಳು
ವಂಡರ್ ಲ್ಯಾಂಡ್ ಥೀಮ್ ಪಾರ್ಕ್, ಜಲಂಧರ್

ವಂಡರ್ ಲ್ಯಾಂಡ್ ಥೀಮ್ ಪಾರ್ಕ್ ದೋಬಾ ಪ್ರದೇಶದಲ್ಲಿದ್ದು, ಇದೊಂದು ಪ್ರವಾಸಿಗರು ನೋಡಲೇ ಬೇಕಾದ ಸ್ಥಳಗಳಲ್ಲೊಂದು. ಇದನ್ನು ದೇಶದ ಹೆಸರಾಂತ ಅಮ್ಯೂಸ್ಮೆಂಟ್ ಪಾರ್ಕಿನಲ್ಲೊಂದು. ಇಲ್ಲಿಗೆ ಭೇಟಿ ನೀಡುವವರು ಮಜಾ ಅನುಭವಿಸಬಹುದು.ಇಲ್ಲಿಗೆ ಮಕ್ಕಳು ಬೇಸಿಗೆಯ ರಜೆಯ ಸಮಯದಲ್ಲಿ ಬರುತ್ತಾರೆ,ಹಾಗು ಬಹಳ ಖುಷಿಪಡುತ್ತಾರೆ. ಇಲ್ಲಿ ಪ್ರವಾಸಿಗರು ಆಕರ್ಷಿಸುವ ಹಲವಾರು ಆಟಗಳು, ಕ್ರೀಡೆಗಳಿವೆ. ಪ್ರಮುಖವಾಗಿ ಬಂಪರ್ ಕಾರ್, ಹಾರುವ ಜೆಟ್ ಇತ್ಯಾದಿ. ಭೂತದ ಇತ್ಯಾದಿ ಭಯ ಹುಟ್ಟಿಸುವ ಮನೆಗಳು ಪಾರ್ಕಿನೊಳಗಿದ್ದು ಭೇಟಿ ನೀಡುವವರಿಗೆ ಅಧ್ಭುತ ಅನುಭವವನ್ನು ನೀಡುತ್ತದೆ. ನೀರಿನ ಪಾರ್ಕ್ ಬೇಸೈಡ್, ವೇವ್ ಪೂಲ್, ವಂಡರ್ ಫಾಲ್, ಒಳಾಂಗಣ ನೃತ್ಯ, ಜಿಯಾಂಟ್ ವೀಲ್ ಇತ್ಯಾದಿಗಳು. ಈ ಪಾರ್ಕ್ ಸುಂದರ ಹಚ್ಚಹಸಿರಿನ ಲಾನ್ ಕೂಡಾ ಹೊಂದಿದೆ.

ಉಲ್ಲೇಖಗಳು
ಸೊದಾಲ್ ಮಂದಿರ, ಜಲಂಧರ್

ಸೊದಾಲ್ ಮಂದಿರವನ್ನು ಬಾಬಾ ಸೊದಾಲ್ ನೆನಪಿಗಾಗಿ ನಿರ್ಮಿಸಲಾಗಿದೆ. ನಂಬಿಕೆಯ ಪ್ರಕಾರ, ಒಂದೊಮ್ಮೆ ಬಾಬಾ ಸೊದಲರು ತಾಯಿಯೊಂದಿಗೆ ಕೊಳದ ಹತ್ತಿರ ಬಂದಿದ್ದರು. ತುಂಟ ಬಾಲಕರಾಗಿದ್ದ ಅವರು ಸುಮ್ಮನಿರಲಾರದೆ ಚೇಷ್ಟೆಗಾಗಿ ತಾಯಿಯ ಮೇಲೆ ಜೇಡಿ ಮಣ್ಣಿನ ಉಂಡೆಗಳನ್ನು ಎಸೆಯ ಹತ್ತಿದರು. ಇದರಿಂದ ಕುಪಿತಳಾದ ತಾಯಿ ಹಿಡಿ ಶಾಪವನ್ನು ಹಾಕಿದಳು. ಇದರಿಂದ ಪ್ರಭಾವಿತನಾದ ಬಾಲಕನು ಆ ಕೊಳದಲ್ಲಿ ಹಾರಿದನು ಹಾಗು ಮತ್ತೆ ಎಂದಿಗೂ ಮರಳಲಿಲ್ಲ. ಆದರೆ ಬಾಬಾಜಿಯು ಸರ್ಪದ ರೂಪದಲ್ಲಿ ಪ್ರತ್ಯಕ್ಷರಾಗಿ ತಾನು ಪ್ರಪಂಚದಿಂದ ದೂರ ಸರಿದಿದ್ದಕ್ಕೆ ಕಾರಣ ತಿಳಿಸಿದರು ಹಾಗು ಚಾದಾ ಮತ್ತು ಆನಂದ್ ಕುಲದವರು ತಮ್ಮನ್ನು ಪೂಜಿಸಬೇಕೆಂದು ತಿಳಿಸಿದರು. ಸೊದಾಲ್ ಮೇಳ ಪ್ರತಿ ವರ್ಷ ಆಗಸ್ಟ್ ಮತ್ತು ಸೆಪ್ಟಂಬರ್ ನಲ್ಲಿ ಅನಂತ್ ಚೋದಾದಲ್ಲಿ ಆಯೋಜಿಸಲಾಗುತ್ತದೆ.

ಉಲ್ಲೇಖಗಳು
ಪುಷ್ಪಾ ಗುಜ್ರಾಲ ವಿಜ್ಞಾನ ನಗರ, ಜಲಂಧರ್

ಪುಷ್ಪಾ ಗುಜ್ರಾಲ ವಿಜ್ಞಾನ ನಗರವು ಜಲಂಧರ್ ಮತ್ತು ಕಪುರ್ತಲಾ ರಸ್ತೆಯಲ್ಲಿದೆ, ಇದು 72 ಎಕರೆ ಪ್ರದೇಶದಲ್ಲಿ ಹರಡಿದೆ. ಇದು ಮಕ್ಕಳಿಗೆ ಪ್ರಸಕ್ತವಾದ ಜಾಗವಾಗಿದ್ದು, ವಿಜ್ಞಾನಕ್ಕೆ ಸಂಬಂಧಪಟ್ಟ ಹಲವಾರು ಪ್ರಾಜೆಕ್ಟುಗಳಿವೆ. ಇಲ್ಲಿರುವ ಪ್ರಾಜೆಕ್ಟುಗಳು ಭೌತಶಾಸ್ತ್ರ, ಸ್ವಾಭಾವಿಕ, ಸಮಾಜ ಶಾಸ್ತ್ರ, ಇಂಜಿಯನಿರಿಂಗ್, ಆಧುನಿಕ ವ್ಯವಸಾಯ, ಮಾನವವಿಕಾಸ, ಪರಮಾಣು ವಿಜ್ಞಾನ, ಆರೋಗ್ಯ, ಐಟಿ, ಬಿಟಿ ಮುಂತಾದವುರ ಬಗ್ಗೆ ಇದೆ. ಮನೋರಂಜನೆ, ಲೇಸರ್ ಶೋ ಮತ್ತು ವಿಮಾನ ವೇಳಾಪಟ್ಟಿ ಮುಂತಾದುವುದರ ಬಗ್ಗೆಯೂ ಆಯೋಜಿತವಾಗಿದೆ. ಕೆಲವೊಂದು ಹೋಟೆಲುಗಳು ವಿಜ್ಞಾನ ಪಾರ್ಕಿನೊಳಗಿದೆ, ಇಲ್ಲಿ ಪ್ರವಾಸಿಗರು ಬಗೆಬಗೆಯ ಖಾದ್ಯಗಳನ್ನು ಸವಿಯಬಹುದಾಗಿದೆ. ಹಲವಾರು ಶಾಲೆಗಳು ಈ ವಿಜ್ಞಾನ ಸಿಟಿಯಲ್ಲಿ ವಿಶೇಷ ಕೋರ್ಸನ್ನು, ಪ್ರವಾಸವನ್ನು ಆಯೋಜಿಸುತ್ತವೆ. ಎಲ್ಲಾ ವಯಸ್ಸಿನವರು ಇಲ್ಲಿಗೆ ಬಂದು ವಿಶ್ರಾಂತಿ ಪಡೆದುಕೊಳ್ಳುತ್ತಾರೆ.

ಉಲ್ಲೇಖಗಳು

ಶೈಕ್ಷಣಿಕ ಸಂಸ್ಥೆಗಳು
ಗುರುದ್ವಾರ ಅಂಬ ಸಾಹಿಬ್, ಮೊಹಾಲಿ

ಮೊಹಾಲಿಯಲ್ಲಿರುವ ಐತಿಹಾಸಿಕ ಮತ್ತು ಸಾಂಸ್ಕೃತಿಕ ಮಹತ್ವವನ್ನು ಹೊಂದಿರುವುದರಿಂದ ಸಾಕಷ್ಟು ಪ್ರವಾಸಿಗರು ಇಲ್ಲಿಗೆ ಭೇಟಿ ನೀಡುತ್ತಾರೆ. ದಂತಕಥೆಗಳ ಪ್ರಕಾರ, ಕಾಬುಲ್ ನ ಭಾಯಿ ಕುರಮ್ ಜಿ ಸಿಖ್ ಗುರು ಅರ್ಜುನ್ ಜಿ ಯ ಆಶೀರ್ವಾದ ಪಡೆಯಲು ಅಮೃತಸರ ಪ್ರಯಾಣಿಸಿದರು. ಅಲ್ಲಿ ಉಳಿದ ಎಲ್ಲರೂ ಗುರೂಜಿ ಗೆ ಉಡುಗೊರೆಗಳನ್ನು ಕೊಡುತ್ತಿರುವಾಗ ಇವರು ಮಾತ್ರ ಖಾಲಿ ಕೈಯಲ್ಲಿ ನಿಂತಿದ್ದರು. ನಾಚಿಕೆಯಿಂದ ತಲೆತಗ್ಗಿಸಿದ ಕುರಮ್ ಅಲ್ಲಿ ನೀಡಲಾದ ಪ್ರಸಾದದ ಅಂಬವನ್ನು ಮರುದಿನ ಬೆಳಗ್ಗೆ ಗುರು ಅರ್ಜುನ್ ಜಿ ಗೆ ನೀಡಿದರು. ಅರ್ಜುನ್ ಜಿ ಪ್ರಸಾದವನ್ನು ತಿನ್ನಲು ಹೇಳಿದರು ಮತ್ತು ನಿನ್ನ ಬೇಡಿಕೆ ಒಂದು ದಿನ ಪೂರೈಸುತ್ತದೆ ಎಂದು ಕುರಮ್ ಗೆ ಆಶೀರ್ವದಿಸಿದರು.

7 ನೇ ಸಿಖ್ ಗುರು ಗುರು ಹರ ರಾಯ್ ಜಿ ತನ್ನ ಮುತ್ತಾತ ಅರ್ಜುನ್ ಜಿ ಯ ಭರವಸೆ ಈಡೇರಿಸಲು ಈ ಗುರುದ್ವಾರಕ್ಕೆ ಭೇಟಿ ನೀಡಿದರು. ಮತ್ತು ತನ್ನ ಶಕ್ತಿಯ ಮೂಲಕ ಈ ಸ್ಥಳದಲ್ಲಿ ಅಂಬ ತುಂಬಿದ ಮರವನ್ನು ನೆಟ್ಟರು. ಅಂದಿನಿಂದ ಈ ಸ್ಥಳವನ್ನು ಗುರುದ್ವಾರ ಅಂಬ ಸಾಹಿಬ್ ಎಂದು ಕರೆಯಲಾಗುತ್ತದೆ.

ಉಲ್ಲೇಖಗಳು

ಪಂಜಾಬ್
ಮಾನಸ ದೇವಿ ದೇವಾಲಯ, ಮೊಹಾಲಿ

ಮೊಹಾಲಿಯಿಂದ ಅಂದಾಜು 19 ಕಿ.ಮೀ ಅಂತರದಲ್ಲಿರುವ ಹರಿಯಾಣದ ಪಂಚಕುಲ ಜಿಲ್ಲೆಯಲ್ಲಿ ಈ ಮಾನಸ ದೇವಿ ದೇವಾಲಯವಿದೆ. ಮಾನಸ ದೇವಿಯ ಈ ದೇವಾಲಯ ಉತ್ತರಭಾರತದಲ್ಲೇ ಹಿಂದೂಗಳ ಶಕ್ತಿಯುತ ದೇವಾಲಾಯ ಎಂದು ನಂಬಲಾಗಿದೆ. ಮಣಿ ಮಜ್ರಾದ ಮಹಾರಾಜ ಗೋಪಾಲ್ ಸಿಂಗ್ ನಿಂದ 1811 ರಿಂದ 1815 ರಲ್ಲಿ ಈ ದೇವಾಲಯವನ್ನು ಕಟ್ಟಲಾಯಿತು. ನಂತರ 1840 ರಲ್ಲಿ, ಪಾಟಿಯಾಲ ದೇವಸ್ಥಾನ ಎಂಬ ಮತ್ತೊಂದು ದೇವಸ್ಥಾನವನ್ನು ಮುಖ್ಯ ದೇವಸ್ಥಾನದಿಂದ 200 ಮೀ ದೂರದಲ್ಲಿ ಹಾರಾಜ ಪಾಟಿಯಾಲ, ಕರಮ್ ಸಿಂಗ್ ನಿಂದ ನಿರ್ಮಿಸಲಾಯಿತು. ನವರಾತ್ರಿಯ ಸಂದರ್ಭದಲ್ಲಿ ಸಾವಿರಾರು ಭಕ್ತರು ಸೇರುವ ಈ ದೇವಾಲಾಯ ಮೊಹಾಲಿ ಹತ್ತಿರದಲ್ಲಿರುವ ಭೇಟಿ ನೀಡಲೇ ಬೇಕಾದ ಪ್ರವಾಸಿ ಸ್ಥಳ.

ಗಮನಿಸಿ:ಮೊಹಾಲಿಯಲ್ಲಿ ಮಾನಸ ದೇವಿ ದೇವಾಲಯ ಎಂದು ಹುಡುಕಿದರೆ ಸಿಗುವ  ಪಲಿತಾಂಶ ನಿಖರವಾಗಿ ತೋರುವುದಿಲ್ಲ. ಆದಾಗ್ಯೂ ಮೊಹಾಲಿ ಹತ್ತಿರದ ಪಂಚಕುಳದಲ್ಲಿರುವ ಮಾನಸ ದೇವಿ ದೇವಾಲಯ ಹೆಚ್ಚು ಪ್ರಖ್ಯಾತಿ ಹೊಂದಿದ ದೇವಾಲಯವಾಗಿದ್ದು ಅದರ ಬಗ್ಗೆ ಈ ಲೇಖನದಲ್ಲಿ ಮಾಹಿತಿ ನೀಡಲಾಗಿದೆ.

ಉಲ್ಲೇಖಗಳು

ಹಿಂದೂ ದೇವಾಲಯಗಳು
ಮೊಹಾಲಿ ಕ್ರಿಕೆಟ್ ಸ್ಟೇಡಿಯಂ

ಹಿಂದೆ ಪಂಜಾಬ್ ಕ್ರಿಕೆಟ್ ಅಸೋಸಿಯೇಶನ್ ಸ್ಟೇಡಿಯಂ ಎಂದು ಕರೆಯಲ್ಪಡುತ್ತಿದ್ದ ಮೊಹಾಲಿ ಕ್ರಿಕೆಟ್ ಸ್ಟೇಡಿಯಂ ದೇಶದ ದೊಡ್ಡ ಕ್ರಿಕೆಟ್ ಸ್ಟೇಡಿಯಂಗಳಲ್ಲಿ ಒಂದು. 1993 ರಲ್ಲಿ ಪ್ರಾರಂಭವಾದ ಈ ಸ್ಟೇಡಿಯಂ ಅತ್ಯುತ್ತಮ ಸೌಲಭ್ಯಗಳ ಜೊತೆ ಕ್ರಿಕೆಟ್ ಅಭ್ಯಾಸಕ್ಕೆ ದೊಡ್ಡ ಜಾಗ, ಪಂದ್ಯಾವಳಿ ಗ್ರೌಂಡ್ ಮತ್ತು 45000 ವೀಕ್ಷಕರು ಕುಳಿತುಕೊಳ್ಳುವ ಆಸನಗಳನ್ನು ಒಳಗೊಂಡಿದೆ. ರಾಜ್ಯದ ಕ್ರಿಕೆಟ್ ಆಟಗಾರರಿಗೆ ತರಬೇತಿ ನೀಡುವ ಉತ್ತಮ ಸ್ಟೇಡಿಯಂಗಳಲ್ಲಿ ಮೊಹಾಲಿ ಕೂಡ ಒಂದಾಗಿದೆ.

1993 ನವೆಂಬರ್ 22 ರಂದು ನಡೆದ ಭಾರತ - ದಕ್ಷಿಣ ಆಫ್ರಿಕ ಹೀರೋ ಕಪ್ ಅಂತಾರಾಷ್ಟ್ರೀಯ ಆಟ ಮೊಹಾಲಿ ಸ್ಟೇಡಿಯಂನಲ್ಲಿ ನಡೆದ ಮೊದಲ ಆಟವಾಗಿದೆ. 1994 ಡಿಸೆಂಬರ್ ನಲ್ಲಿ ಮೊಹಾಲಿ ಕ್ರಿಕೆಟ್ ಸ್ಟೇಡಿಯಂ ನಲ್ಲಿ ಇಂಡಿಯಾ ಮತ್ತು ವೆಸ್ಟ್ ಇಂಡೀಸ್ ನ  ಮೊದಲ ಟೆಸ್ಟ್ ಮ್ಯಾಚ್ ನಡೆಯಿತು. ಇಂದು ಈ ಸ್ಟೇಡಿಯಂ ಐಪಿಲ್ ಮತ್ತು ಕಿಂಗ್ಸ್ ಇಲೆವೆನ್ ಪಂಜಾಬ್ ತಂಡದವರಿಗೆ ಮನೆಯಂತಾಗಿದೆ.
 ಇಲ್ಲಿ ಹೊನಲು ಬೆಳಕಿನ ದೀಪಗಳು ಇತರ ಕ್ರಿಕೆಟ್ ಕ್ರೀಡಾಂಗಣಗಳಿಗಿಂತ ಅಸಾಂಪ್ರದಾಯಿಕವಾಗಿ ಇದೆ. ಹತ್ತಿರದಲ್ಲೇ ಚಂಡೀಘಢ ವಿಮಾನ ನಿಲ್ದಾಣ ಇರುವ ಕಾರಣವೇ ಬೆಳಕು ಕಂಬಗಳ ಎತ್ತರ ಕಡಿಮೆ ಇದೆ ಮತ್ತು ೧೬ ಹೊನಲು ದೀಪಗಳನ್ನು ಹೊಂದಿದೆ.

ಉಲ್ಲೇಖಗಳು

ಕ್ರಿಕೆಟ್
ಗುರುದ್ವಾರ ನಡಾ ಸಾಹಿಬ್, ಮೊಹಾಲಿ

ಮೊಹಾಲಿಯಿಂದ 23 ಕಿ.ಮೀ ಅಂತರದಲ್ಲಿರುವ ಗುರುದ್ವಾರ್ ನಡಾ ಸಾಹಿಬ್ ಪಂಚಕುಲದ ಘಗ್ಗರ್  ನದಿ ತೀರದಲ್ಲಿದೆ. ಗುರು ಗೋವಿಂದ್ ಸಿಂಗ್ ಜಿ ಬಂಘಾನಿ ಕದನದ ನಂತರ 1688 ರಲ್ಲಿ ಅನಂದಪುರ್ ಸಾಹಿಬ್ ಗೆ ಹೋಗುವಾಗ  ಇಲ್ಲಿ ತಂಗಿದ್ದರು ಎಂದು ನಂಬಲಾಗಿದೆ. ನಾಡು ಷಾ ಲುಬಾನ ಎಂಬ ಗ್ರಾಮಸ್ಥ ಗುರು ಗೋವಿಂದ್ ಸಾಹಿಬ್ ಮತ್ತು ಆತನ ಅನುಯಾಯಿಗಳಿಗೆ ಇಲ್ಲಿ ಸೇವೆ ಸಲ್ಲಿಸಿದನು. ಆತನ ಭಕ್ತಿಗೆ ಮೆಚ್ಚಿ ಗುರು ಗೋಬಿಂದ್ ಸಿಂಗ್ ಜಿ ಈ ಸ್ಥಳಕ್ಕೆ ಆತನ ಹೆಸರನ್ನು ಇಟ್ಟರು ಎನ್ನಲಾಗಿದೆ.

ನಂತರ ಗುರು ಗೋವಿಂದ್ ಜಿ ಯ ಸ್ಮರಣಾರ್ಥವಾಗಿ ಮೋಟಾ ಭಾಯ್ ಈ ಜಾಗವನ್ನು ಸ್ಥಾಪಿಸಿದರು. 1956 ರಲ್ಲಿ ಶಿರೋಮಣಿ ಗುರುದ್ವಾರ ಪರ್ಬಂಧಕ್ ಸಮಿತಿ ಗುರುದ್ವಾರದ ನಿಯಂತ್ರನವನ್ನು ತೆಗೆದುಕೊಂಡಿತು. ಪ್ರಸ್ತುತ ಈ ಗುರುದ್ವಾರ ನಾಡಾ ಸಾಹಿಬ್ 2 ಅಂತಸ್ತಿನ ಗುಮ್ಮಟಾಕಾರದ ರಚನೆಯನ್ನು ಹೊಂದಿದ್ದು, ಒಂದು ದೊಡ್ಡ ಆಯತಾಕಾರದ ಸಭೆ ನಡೆಸುವ ಹಾಲ್, ವಿಶಾಲವಾದ ಅಂಗಣ, ಒಂದು ಲಂಗರ್ ಹಾಲ್ ಮತ್ತು ಯಾತ್ರಾರ್ಥಿಗಳಿಗೆ ಕೊಠಡಿ ಮುಂತಾದವುಗಳನ್ನು ಒಳಗೊಂಡಿದೆ. ಈ ಸುಂದರ ಸಿಖ್ ದೇವಾಲಯ ಮೊಹಾಲಿಗೆ ಬಂದ ಪ್ರವಾಸಿಗರು ಭೇಟಿ ನೀಡಲೇಬೇಕಾದ ಸ್ಥಳವಾಗಿದೆ.

ಉಲ್ಲೇಖಗಳು

ಸಿಖ್ ಧರ್ಮ
ಸುಖನಾ ಕೊಳ, ಮೊಹಾಲಿ

ಚಂಡೀಘಡದ ಶಿವಾಲಿಕ್ ಶ್ರೀಣಿಯ ಬುಡದಲ್ಲಿರುವ ಆಕರ್ಷಕ ತಾಣ ಸುಖನಾ ಕೊಳ. 1958 ರಲ್ಲಿ ಶಿವಾಲಿಕ್ ಬೆಟ್ಟದಿಂದ ಹರಿಯುವ ನೀರಿಗೆ ಆಣೆಕಟ್ಟು ಕಟ್ಟುವ ಮೂಲಕ 3 ಕಿ ಮೀ ಉದ್ದದ ಈ(ಕೊಳ) ಸರೋವರವನ್ನು ನಿರ್ಮಿಸಲಾಯಿತು. ಪ್ರಕೃತಿ ವೈಭವದಿಂದ ಕೂಡಿದ ಈ ಸರೋವರ ಪಾದಯಾತ್ರಿಗಳು, ಛಾಯಾಚಿತ್ರಗ್ರಾಹಕರು ಮತ್ತು ಪೇಂಟರ್ ಗಳನ್ನು ಆಕರ್ಷಿಸುತ್ತದೆ.

ಏಷ್ಯಾದ ದೋಣಿ ವಿಹಾರ ಚಾಂಪಿಯನ್ ಶಿಪ್ ನ ಮಾಜಿ ಸ್ಥಳವಾದ ಈ ಸರೋವರ ಏಷ್ಯಾ ಖಂಡದಲ್ಲೇ ದೋಣಿ ವಿಹಾರದ ಅತಿ ಉದ್ದ ಸರೋವರ ಎಂದು ಹೆಸರು ಪಡೆದಿದೆ. ಈ ಸ್ಥಳ ನೀರಿನ ಆಟಗಳಾದ ಸ್ಕೀಯಿಂಗ್, ಸ್ಪಾಟ್ ಸರ್ಫಿಂಗ್, ಸ್ಕಲ್ಲಿಂಗ್ ಮುಂತಾದವುಗಳಿಗೆ ಅನುಕೂಲಕರವಾಗಿದೆ. ಚಳಿಗಾಲದಲ್ಲಿ ಇಲ್ಲಿ ಬಂದು ಸೇರುವ ವಲಸೆಹಕ್ಕಿಗಳು ಪಕ್ಷಿ ವೀಕ್ಷಕರಿಗೆ ಆಕರ್ಷಣೀಯವಾಗಿದೆ. ಅದ್ಬುತವಾದ ವಾತಾವರಣವನ್ನು ಹೊಂದಿರುವ ಸುಖನಾ ಕೊಳ ಪಿಕ್ನಿಕ್, ಬೋಟಿಂಗ್ ಮತ್ತು ಧ್ಯಾನಕ್ಕೆ ಉತ್ತಮವಾದ ಸ್ಥಳ ಎನ್ನಬಹುದು.

ಉಲ್ಲೇಖಗಳು
ಸಂಗ್ರೂರ್

ಪಂಜಾಬ್ ನ ಒಂದು ಸುಂದರವಾದ ನಗರದ ಹೆಸರೇ ಸಂಗ್ರೂರ್. ಈ ಹೆಸರು ಒಬ್ಬ ಜತ್ ಆದ ಸಂಘೂವಿನಿಂದ ಬಂದಿತು. ಈ ನಗರವು ಸುಮಾರು 400 ವರ್ಷಗಳ ಹಿಂದೆ ರಚಿತವಾಯಿತು ಎಂದು ಹೇಳಲಾಗಿದೆ. ಇದು ಹಳೆಯಕಾಲದ ಜಿಂದ್ ರಾಜ್ಯದ ರಾಜಧಾನಿಯಾಗಿತ್ತು ಹಾಗೂ ಪ್ರಸ್ತುತ ಪಟಿಯಾಲಾದಿಂದ ಸುಮಾರು 46 ಕಿ.ಮೀ ದೂರದಲ್ಲಿದೆ. ಇಲ್ಲಿರುವ 20 ಕ್ಕೂ ಅಧಿಕವಾಗಿರುವ ಗುರುದ್ವಾರಗಳ ಕಾರಣದಿಂದಾಗಿ ಇದನ್ನು ಗುರುದ್ವಾರಗಳ ನಗರ ಎಂದು ಕರೆಯಲಾಗುತ್ತದೆ. ಇದು ಸಂಗ್ರೂರ್ ನ ಪ್ರವಾಸೋದ್ಯಮ ಪ್ರಖ್ಯಾತಿಗೂ ಸಹಾಯವಾಗಿದೆ. ಇಲ್ಲಿರುವ ಸಂಸ್ಕೃತಿಯಲ್ಲಿನ ವೈವಿಧ್ಯತೆ ಬೇರೆ ಬೇರೆ ದೇಶಗಳ ಜನರು ಇಲ್ಲಿ ಭೇಟಿ ನೀಡುವಂತೆ ಮಾಡಿದೆ.

ಸಂಗ್ರೂರ್ ನ ಪ್ರಮುಖ ಪ್ರವಾಸಿ ಆಕರ್ಷಣೆಗಳು

ಇಲ್ಲಿನ ಪ್ರಮುಖ ಸ್ಥಳಗಳಾದ ಶೀಷ್ ಮಹಲ್, ಬನಾಸರ್ ಉದ್ಯಾನ, ಗುರುದ್ವಾರ ಜನಮ್ ಆಸ್ಥಾನ್, ಗುರುದ್ವಾರ ನಾನಕ್ ಝಿರಾ ಮತ್ತು ಗುರುದ್ವಾರ ಅಕೋಯಿ ಸಾಹಿಬ್ ಇಲ್ಲಿನ ಪ್ರವಾಸೋದ್ಯಮದ ಪ್ರಮುಖ ಅಂಗಗಳಾಗಿವೆ. ಈ ಎಲ್ಲಾ ಗುರುದ್ವಾರಗಳಲ್ಲಿ ಸಿಖ್ ಗುರುಗಳ ಆಶೀರ್ವಾದ ಪಡೆಯಬಹುದಾಗಿದೆ. ಸಂಗ್ರೂರ್ ನ ಪ್ರವಾಸೋದ್ಯಮ ಇಲಾಖೆ ಪ್ರತಿವರ್ಷ ಇಲ್ಲಿ ವಿವಿಧ ಜಾತ್ರೆಗಳು ಮತ್ತು ಉತ್ಸವಗಳನ್ನು ಆಯೋಜಿಸುವ ಮೂಲಕ ದೇಶ ವಿದೇಶದ ಜನರನ್ನು ಆಕರ್ಷಿಸುವ ಪ್ರಯತ್ನ ಮಾಡುತ್ತದೆ. ಜನ್ಮಾಷ್ಟಮಿಯನ್ನು ಇಲ್ಲಿ ಬಹಳ ವಿಜೃಂಭಣೆಯಿಂದ ಆಚರಿಸಲಾಗುತ್ತದೆ.

ಗುಗಾ ನವಮಿ ಎಂಬ ಹೆಸರಿನ ಒಂದು ಉತ್ಸವ ಇಲ್ಲಿ ಪ್ರತಿ ವರ್ಷ ಆಯೋಜಿಸಲಾಗುತ್ತದೆ ಹಾಗೂ ಇದು ದೇಶದ ನಾನಾ ಭಾಗಗಳ ಜನರ ಸೇರುವಿಕೆಯಿಂದ ಹೆಚ್ಚಿನ ಮೆರುಗು ಪಡೆಯುತ್ತದೆ. ಜನವರಿ ತಿಂಗಳಿನಲ್ಲಿ ಆಯೋಜಿಸಲಾಗುವ ಕುಕಾ ಜಾತ್ರೆ ಸಂಗ್ರೂರ್ ಪ್ರವಾಸೋದ್ಯಮದ ವಿವಿಧ ರೂಪಗಳನ್ನು ನೋಡಲು ಬಯಸುವವರು ತಪ್ಪಿಸದೇ ಭೇಟಿ ನೀಡಬೇಕಾದಂತಹ ಒಂದು ಜಾತ್ರೆಯಾಗಿದೆ. ಇದರ ಜೊತೆಗೆ ವಾರಾಂತ್ಯದಲ್ಲಿ ಇಲ್ಲೇ ಸಮೀಪ ಇರುವ ತಾಣಗಳೆಂದರೆ ಜಾಮಾ ಮಸೀದಿ(ಮಲೆರ್ ಕೋಟ್ಲಾ), ಕಿಲ್ಲಾ ಮುಬಾರಕ್ (ಭಟಿಂಡಾ), ಸೂರ್ಯಾಸ್ತ ವೀಕ್ಷಣಾ ಕೇಂದ್ರ (ಕಸೌಲಿ) ಮತ್ತು ಕಾಳಿ ದೇವಾಲಯ (ಪಟಿಯಾಲಾ).

ಪ್ರಯಾಸವಿಲ್ಲದೇ ಸಂಗ್ರೂರ್ ಗೆ ಪ್ರಯಾಣ

ಈ ನಗರ ಪಂಜಾಬ್ ನ ಎಲ್ಲಾ ಪ್ರಮುಖ ನಗರಗಳಿಗೆ ರಸ್ತೆಯ ಮೂಲಕ ಸಂಪರ್ಕ ಸಾಧಿಸುವ ಕಾರಣ ಇಲ್ಲಿಗೆ ತಲುಪುವುದು ಅಷ್ಟೊಂದು ಕಷ್ಟದ ಕೆಲಸವೇನಲ್ಲ. ಜಬಲ್ ಪುರ್ ಎಕ್ಸ್ ಪ್ರೆಸ್, ಅಮೃತ್ ಸರ್ ಎಕ್ಸ್ ಪ್ರೆಸ್ ಮತ್ತು ಪಂಜಾಬ್ ಮೈಲ್ ನಂತಹ ಕೆಲವು ರೈಲುಗಳು ಸಂಗ್ರೂರ್ ರೈಲ್ವೆ ನಿಲ್ದಾಣದ ಮೂಲಕ ಹಾದು ಹೋಗುತ್ತವೆ. ನಗರದ ಎಲ್ಲಾ ಮೂಲೆ ಮೂಲೆಗಳಲ್ಲಿ ಆಟೋ ರಿಕ್ಷಾ ದಂತಹ ಸಮೂಹ ಸಾರಿಗೆ ವ್ಯವಸ್ಥೆಗಳು ದಿನದ ಎಲ್ಲಾ ಸಮಯದಲ್ಲೂ ಲಭ್ಯವಿವೆ. ಇದಲ್ಲದೆ ಸಮೀಪ ಇರುವ ಚಂದೀಗಡ್ ವಿಮಾನ ನಿಲ್ದಾಣಕ್ಕೆ ಆಗಮಿಸಿ ನಂತರ ಅಲ್ಲಿಂದ ಟಾಕ್ಸಿಯ ಮೂಲಕ ಸಂಗ್ರೂರ್ ತಲುಪಬಹುದು. ಸಂಗ್ರೂರ್ ನ ವಾಯುಗುಣ

ಇಲ್ಲಿ ಬೇಸಿಗೆಯು ಶುಷ್ಕ ಮತ್ತು ಬಿಸಿಯಾಗಿರುತ್ತವೆ ಹಾಗೂ ಚಳಿಗಾಲ ಶೀತಮಯವಾಗಿಯೂ ಆಹ್ಲಾದಕರವಾಗಿಯೂ ಇರುತ್ತದೆ. ಇಲ್ಲಿನ ಮಳೆಗಾಲ ಕೇವಲ ಕೆಲವೇ ಕೆಲವು ತಿಂಗಳುಗಳ ಕಾಲ ಇರುತ್ತದೆ. ಡಿಸೆಂವರ್ ನಿಂದ ಮಾರ್ಚ ಇಲ್ಲಿನ ಭೇಟಿಗೆ ಅತ್ಯಂತ ಸೂಕ್ತವಾದ ಕಾಲ. ಈ ಸಮಯದ ವಾತಾವರಣ ಆಹ್ಲಾದಕರವಾಗಿಯೂ ಸುತ್ತಲಿನ ಸ್ಥಳಗಳಿಗೆ ತಿರುಗಾಡಲು ಉತ್ತಮವಾಗಿಯೂ ಇರುತ್ತದೆ, ಇದೇ ಅವಧಿಯಲ್ಲಿ ಇಲ್ಲಿ ಜಾತ್ರೆಗಳೂ ಆಯೋಜನೆಯಾಗುತ್ತವೆ.

ಉಲ್ಲೇಖಗಳು
ಕಪುರ್ಥಾಲಾ

ಅರಮನೆ ಮತ್ತು ಉದ್ಯಾನಗಳ ನಗರಿ ಕಪುರ್ಥಾಲಾ(), ಕಪುರ್ಥಾಲಾ ಜಿಲ್ಲೆಯ ಆಡಳಿತ ಕೇಂದ್ರವಾಗಿ ಕಾರ್ಯ ನಿರ್ವಹಿಸುತ್ತದೆ. ಜೈಸಲ್ಮೇರ್ ನ ರಜಪೂತ್ ಘರಾನಾ ವಂಶಸ್ಥ ರಾಣಾ ಕಪೂರ್ 11 ನೇ ಶತಮಾನದಲ್ಲಿ ಈ ಸ್ಥಳವನ್ನು ರಚಿಸಿದ ಮೇಲೆ ಇದಕ್ಕೆ ಕಪುರ್ಥಾಲಾ ಎಂಬ ಹೆಸರು ಬಂದಿತು. ಇಲ್ಲಿನ ಸಂಪದ್ಭರಿತ ಇತಿಹಾಸ ಮತ್ತು ಅಮೋಘವಾದ ಸಂಸ್ಕೃತಿ ಖಂಡಿತವಾಗಿಯೂ ಪ್ರವಾಸಿಗನೊಬ್ಬನ ಗಮನ ಸೆಳೆಯುತ್ತದೆ.

ಕಪುರ್ಥಾಲಾದ ಪ್ರವಾಸಿ ತಾಣಗಳು

ಕಪುರ್ಥಲಾ ಜಿಲ್ಲೆ ಹಲವು ಆಕರ್ಷಣೆಗಳನ್ನು ತನ್ನೊಳಗಿಟ್ಟುಕೊಂಡು ಇತಿಹಾಸ ಮತ್ತು ಸಂಸ್ಕ್ರತಿಯ ವರ್ಣನೀಯ ದರ್ಶನ ಮಾಡಿಸುತ್ತದೆ. ಪಂಚ ಮಂದಿರ, ಕಂಜಲಿ ವೆಟ್ ಲ್ಯಾಂಡ್ಸ್ ಮತ್ತು ಜಗತಜಿತ್ ಅರಮನೆ(ಅತ್ಯಂತ ವಿಶೇಷವಾದ ವಾಸ್ತುಶೈಲಿಯ ಪ್ರಾಕಾರ)ಗುರುದ್ವಾರ್ ಬೀರ್ ಸಾಹೇಬ್ ಮತ್ತು ಪುಷ್ಪಾ ಗುಜ್ರಾಲ್ ವಿಜ್ಞಾನ ನಗರ ಮುಂತಾದವುಗಳನ್ನು ಇಲ್ಲಿ ಭೇಟಿ ಮಾಡಬಹುದು.

ಕಪುರ್ಥಾಲಾದಿಂದ ಅತ್ಯಂತ ಕಡಿಮೆ ದೂರದಲ್ಲಿ ಹಲವು ನಗರಗಳು ಮತ್ತು ಪಟ್ಟಣಗಳನ್ನು ಪ್ರವಾಸಿಗರು ದರ್ಶಿಸಬಹುದು. ಪಂಜಾಬಿನಲ್ಲಿಯೇ ಅತ್ಯಂತ ಪ್ರಸಿದ್ದ ಪ್ರವಾಸಿ ತಾಣವಾದ ಜಲಂದರ್ ನಗರ ಕಪುರ್ಥಾಲಾದಿಂದ ಕೇವಲ 21ಕಿಮೀ ದೂರದಲ್ಲಿದೆ. ಅಮೃತಸರ್, ಹೋಶಿಯಾರ್ ಪುರ, ಗುರುದಾಸಪುರ, ಫಿರೋಝ್ಪುರ ಮತ್ತು ನವಾನಶಹರ್ ಗಳು ಪ್ರವಾಸಿಗರು ಭೇಟಿ ಮಾಡಬಹುದಾದ ಇನ್ನುಳಿದ ಪ್ರದೇಶಗಳು.

ಹೋಳಿ, ದಿವಾಲಿ, ಲೋಹ್ರಿ ಮತ್ತು ಹಲವಾರು ಹಬ್ಬಗಳನ್ನು ಸಂತಸ ಸಡಗರದಿಂದ ಆಚರಿಸಲಾಗುತ್ತದೆ. ಬೈಸಾಖಿ- ಅಂದರೆ ಏಪ್ರಿಲ್ ಮತ್ತು ಮೇ ತಿಂಗಳಲ್ಲಿ ಬರುವ ವೈಶಾಖ- ಪ್ರತಿ ವರ್ಷ ಏಪ್ರಿಲ್ 13 ರಂದು ಆಚರಿಸಲಾಗುವ ಕಪುರ್ಥಾಲಾದ ಪ್ರಮುಖ ಹಬ್ಬ. ಬೈಸಾಖಿ ಹಬ್ಬ ಕಷ್ಟದ ದಿನಗಳ ಸಂಕೇತ. ಿದರ ಜೊತೆಗೆ ಹಲವಾರು ಫ್ರೆಂಚ್ ಮತ್ತು ಇಂಡೋ ಸಾರ್ಸೆನಿಕ್ ವಾಸ್ತುಶೈಲಿಯ ರಚನೆಗಳು ಕಪರ್ಥಾಲಾ ಪ್ರವಾಸೋದ್ಯಮದ ಒಳನೋಟವನ್ನು ತೋರಿಸುತ್ತವೆ.
ಪ್ರಶಸ್ತ ಸಮಯ

ಕಪುರ್ಥಾಲಾವನ್ನು ಭೇಟಿ ಮಾಡಲು ಅಕ್ಟೋಬರ್ ನಿಂದ ಮಾರ್ಚ್ ಪ್ರಶಸ್ತ ಸಮಯ. ಈ ಸಮಯದಲ್ಲಿ ಪ್ರವಾಸಿಗರು ಕೇವಲ ವಾತಾವರಣವನ್ನು ಇಷ್ಟಪಡುವುದರ ಜೊತೆಗೆ ಹಬ್ಬದ ಸಮಯವನ್ನೂ ಇಷ್ಟಪಡುತ್ತಾರೆ.

ಉಲ್ಲೇಖಗಳು
ಮಾನಸ

ಮಾನಸವು(),  ಬರ್ನಾಲಾ - ಸರ್ದುಲ್ಘರ್ ಹೆದ್ದಾರಿಯಲ್ಲಿ ಪಂಜಾಬಿನ ಪೂರ್ವ ಭಾಗದಲ್ಲಿ ’ಶ್ವೇತ ಬಂಗಾರದ ಪ್ರದೇಶ’ ವೆಂದು ಜನಪ್ರಿಯವಾಗಿರುವ  ಮಾನಸ ಜಿಲ್ಲೆಯಲ್ಲಿರುವ  ಒಂದು ಪಟ್ಟಣ.  ಇಲ್ಲಿ ಬೆಳೆಯುವ ಹತ್ತಿಯ ದೃಶ್ಯವು, ಅದರಲ್ಲೂ ನವೆಂಬರ್ ಮತ್ತು ಡಿಸೆಂಬರ್ ತಿಂಗಳಲ್ಲಿ ಪೂರ್ಣ ವೈಭವದಿಂದ ಕಂಗೊಳಿಸುತ್ತಿದ್ದು ಹಾಲಿನ ಶ್ವೇತ ಬಣ್ಣದ ಹತ್ತಿಯಿಂದ ಈ ಸ್ಥಳವು  ’ಶ್ವೇತ ಬಂಗಾರದ ಪ್ರದೇಶ’ ವೆಂದು ಪ್ರಸಿದ್ಧಿಯಾಗಿದೆ.

1762 ರಿಂದ 1857 ರ ವರೆಗೆ ಕೈತಲ್ ಸಿಖ್ ಸಾಮ್ರಾಜ್ಯದ ಭಾಗವಾಗಿರುವದಕ್ಕೂ ಮೊದಲು ಇದು ಮೂಲತಹ ಪುಲ್ಕಿಯ ಸಿಖ್ ಸಾಮ್ರಾಜ್ಯದ ಭಾಗವಾಗಿತ್ತು. ಈ ಪ್ರದೇಶದ ಮೂಲವನ್ನು  ಸಿಂಧೂ ಕಣಿವೆ ನಾಗರೀಕತೆ (Indus Valley Civilisation) ಯಲ್ಲಿ ಗುರುತಿಸಬಹುದಾಗಿದೆಯೆಂದು ಹಾಗೂ ಭಾರತದ ಪುರಾತತ್ವ ಇಲಾಖೆಯ(ASI) ಮಾಹಿತಿಯಲ್ಲಿ ಹರಪ್ಪ ಮತ್ತು ಮೊಹೆಂಜದಾರೋ ಅವಶೇಷಗಳನ್ನು ಆ ಪ್ರದೇಶದ ಕೆಲವು ಹಳ್ಳಿಗಳಲ್ಲಿ ದೊರಕಿತೆಂಬ ದಾಖಲೆಗಳಿವೆ.

ಭೂಗೋಳಶಾಸ್ತ್ರ, ಸಂಸ್ಕೃತಿ ಮತ್ತು ಸಂಪ್ರದಾಯ

ವಾಯುವ್ಯದಲ್ಲಿ ಭಟಿಂಡಾ ಜಿಲ್ಲೆ ಮತ್ತು ಈಶಾನ್ಯದಲ್ಲಿ ಸಂಗ್ರೂರ್ ಜಿಲ್ಲೆಗಳ ಗಡಿಗಳಿಗೆ  ಹೊಂದಿಕೊಂಡು ಮಾನಸ ಪಟ್ಟಣವು ನೆಲೆಸಿದೆ. ಮಾನಸ ಪಟ್ಟಣವು ಹರಿಯಾಣ ರಾಜ್ಯದ ದಕ್ಷಿಣದಲ್ಲಿದೆ.  ಈ ನಗರಕ್ಕೆ ಭಾಯ್ ಗುರ್ದಾಸ್ ಅವರು ಅಡಿಪಾಯವನ್ನು ಹಾಕಿದರೆಂದು ನಂಬಲಾಗಿದೆ. ಅವರ ಗೌರವಾರ್ಥ ಪ್ರತಿ ವರ್ಷ ಮಾರ್ಚ್ - ಏಪ್ರಿಲ್ ತಿಂಗಳಲ್ಲಿ ಜಾತ್ರೆ ನಡೆಯುತ್ತದೆ.  ಆ ಸಮಯದಲ್ಲಿ ಭಕ್ತರು ಭಾಯ್ ಗುರುದಾಸ್ ಅವರ ಸಮಾಧಿಗೆ ಲಡ್ಡು ಮತ್ತು ಬೆಲ್ಲವನ್ನು ಅರ್ಪಿಸುತ್ತಾರೆ. ಹೋಳಿ, ದೀಪಾವಳಿ, ದಸರಾ, ಬೈಸಾಖಿ ಮತ್ತು ಇತರ ಹಬ್ಬಗಳನ್ನು ಜನರು ಸಂತೋಷ ಮತ್ತು ವಿನೋದದಿಂದ ಆಚರಿಸುತ್ತಾರೆ.

ಬೈಸಾಖಿಯನ್ನು ಸಾಮಾನ್ಯವಾಗಿ ದಿನಾಂಕ 13 ಏಪ್ರಿಲ್‍ರಂದು  ಆಚರಿಸಲಾಗುತ್ತದೆ.  ಈ ಸಮಯದಲ್ಲಿ  ರೈತರಿಗೆ ಅಧಿಕ ಸುಗ್ಗಿ ಮತ್ತು ಉತ್ತಮ ಇಳುವರಿ ಭವಿಷ್ಯದಲ್ಲಿಯೂ ಆಗಲೆಂದು ತಮ್ಮ ಕೃತಜ್ಞತೆಯನ್ನು ವ್ಯಕ್ತಪಡಿಸಲು ದೇವರಲ್ಲಿ ಪ್ರಾರ್ಥನೆ ಸಲ್ಲಿಸುತ್ತಾರೆ.

ಮಾನಸದ ಭೂಮಿಯು ಪಂಜಾಬ್ ಪ್ರದೇಶದ ಅತ್ಯಂತ ಫಲವತ್ತಾಗಿದ್ದು ಇದನ್ನು ’ಶ್ವೇತ ಬಂಗಾರದ ಪ್ರದೇಶ’ವೆಂದು ಕರೆಯುತ್ತಾರೆ. ಇಲ್ಲಿ ಕೃಷಿಯು ಮುಖ್ಯ‍ಉದ್ಯೋಗವಾಗಿದ್ದು ಅದರಲ್ಲಿ ಹತ್ತಿಯ ಬೆಳೆ ಪ್ರಮುಖವಾಗಿದೆ. ಮಾನಸಕ್ಕೆ ಪ್ರಯಾಣ ಬೆಳೆಸಿದ್ದಲ್ಲಿ ಪ್ರವಾಸಿಗರಿಗೆ ಸ್ಥಳೀಯರ ಸ್ನೇಹಪೂರ್ವಕ ಮತ್ತು ಆತ್ಮೀಯತೆಯು ಪರಿಚಯವಾಗುವುದು. ರಸ್ತೆಬದಿಯ ಧಾಬಾಗಳು ಪಂಜಾಬಿನ ವಿಶ್ವಾಸಾರ್ಹ ಮತ್ತು ಸಾಂಪ್ರದಾಯಿಕ ಭಕ್ಷ್ಯಗಳನ್ನು ಸವಿಯಲು ಆಪ್ಯಾಯಮಾನವಾಗಿರುತ್ತದೆ. ಈ ಧಾಬಾಗಳಲ್ಲದೆ ನಗರದ ಎಲ್ಲೆಡೆ ಅನೇಕ ಹೋಟೆಲ್‍ಗಳು ಮತ್ತು ರೆಸ್ಟೋರೆಂಟ್‍ಗಳೂ ಸಹ ಇವೆ.

ಮಾನಸ ಮತ್ತು ಸುತ್ತ ಮುತ್ತ ಇರುವ ಪ್ರವಾಸಿ ಸ್ಥಳಗಳು

ಪ್ರವಾಸಿಗಳಿಗೆ ಮಾನಸ ಪ್ರವಾಸೋದ್ಯಮವು ಸುತ್ತಮುತ್ತ ಇರುವ ಅನೇಕ ನೋಡಬೇಕಾದ ಸ್ಥಳಗಳಿಂದ ಜನಪ್ರಿಯವಾಗಿದೆ.  ಮಾನಸದಲ್ಲಿರುವ ಭಿಖಿ ಮತ್ತು ಬರೇಟ ಹಾಗೂ ಹತ್ತಿರದಲ್ಲಿರುವ ಬುಧ್ಲಾಡ, ಡಲೆವಾಲ ಮತ್ತು ಸರ್ದುಲ್‍ಘರ್‌ಗಳಿಗೆ ಪ್ರವಾಸಿಗಳು ವರ್ಷಪೂರ್ತಿ ಆಗಿಂದಾಗ್ಗೆ ಬರುತ್ತಿರುತ್ತಾರೆ.

ಮಾನಸವನ್ನು ತಲುಪುವುದು ಹೇಗೆ?

ಮಾನಸ ಪಟ್ಟಣವು ಎಲ್ಲಾ ರೀತಿಯಲ್ಲಿ ರಾಜ್ಯದ ರಾಜಧಾನಿ ಚಂಡೀಗಡ ಮತ್ತು ದೇಶದ ರಾಜಧಾನಿ ದೆಹಲಿಗೆ ಉತ್ತಮವಾದ ಸಂಪರ್ಕವನ್ನು ಹೊಂದಿದೆ. ಉತ್ತರ ರೈಲ್ವೆಯ ದೆಹಲಿ -  ಭಟಿಂಡಾ ರೈಲುಮಾರ್ಗದ ಮೂಲಕ ಇದು ನವ ದೆಹಲಿಯಿಂದ ಅನೇಕ ಪ್ಯಾಸೆಂಜರ್ ಗಾಡಿಗಳ ನೇರ ಸಂಪರ್ಕವನ್ನು ಹೊಂದಿದೆ. ಅಲ್ಲದೆ, ಹಲವಾರು ಬಸ್ಸುಗಳು ಪ್ರಮುಖ ನಗರಗಳಿಂದ ಲಭ್ಯವಿದೆ.  ಸಮೀಪದ ವಿಮಾನ ನಿಲ್ದಾಣ ಲೂಧಿಯಾನದಲ್ಲಿರುವ ’ಸಾಹ್ನೆವಾಲ್’, ಪಟ್ಟಣದಿಂದ ಸುಮಾರು 127.7 ಕಿ.ಮೀ. ದೂರದಲ್ಲಿದೆ.

ಮಾನಸವನ್ನು ಭೇಟಿಮಾಡಲು ಉತ್ತಮ ಸಮಯ

ಮಾನಸ ಪಟ್ಟಣವು ಬೇಸಿಗೆಕಾಲದಲ್ಲಿ ಬಿಸಿ ಮತ್ತು ಧೂಳಿನ ಹವಾಮಾನವನ್ನು ಹೊಂದಿದೆ. ಮಳೆಗಾಲದ ಸಮಯವು ಬಹಳ ಕಡಿಮೆಯಾಗಿದ್ದು ಅತ್ಯಂತ ಕಡಿಮೆ ಮಳೆಯಿಂದ  ಅಧಿಕ ಆರ್ದ್ರತೆ(Humidity) ಹೊಂದಿರುತ್ತದೆ. ಮಳೆಗಾಲ ಕಳೆದನಂತರ ಅಕ್ಟೋಬರ್ ಮತ್ತು ನವೆಂಬರ್ ತಿಂಗಳಲ್ಲಿ ಪ್ರವಾಸೋದ್ಯಮಕ್ಕೆ ಪರಿಪೂರ್ಣ ತಂಪಾದ ಹವಾಮಾನವಿರುತ್ತದೆ. ಇದರ ನಂತರ ಬರುವ ಚಳಿಗಾಲದಲ್ಲಿ ಕಡಿಮೆ ತಾಪಮಾನ ಮತ್ತು ತಣ್ಣನೆಯ ಗಾಳಿಬೀಸುತ್ತಿರುತ್ತದೆ.

ಉಲ್ಲೇಖಗಳು
ಜುನೋ (ಗಗನನೌಕೆ)



ನಾಸಾದ ಜುನೋ (ಬಾಹ್ಯಾಕಾಶ ನೌಕೆ)
(NASA-New Frontiers program) 
ಜುನೋ ಒಂದು ನಾಸಾದ ನ್ಯೂ ಫ್ರಾಂಟಿಯರ್ಸ್ ಸರ್ವೇಕ್ಷಣಾಗ್ರಹ. ಪ್ರಸ್ತುತ ಅದು ಗುರು ಗ್ರಹ ಅಭಿಮುಖವಾಗಿ ಚಲನೆಯಲ್ಲಿದೆ. ಜುನೋ ಆಗಸ್ಟ್ 5, 2011 ಕನವರೆಲ್ ಏರ್ ಫೋರ್ಸ್ ಸ್ಟೇಷನ್ ನಿಂದ ಉಡಾವಣೆಯಾಯಿತು; ಮತ್ತು 2016 ಜುಲೈ 4 ರಂದು ಗುರು ವಲಯ ಪ್ರವೇಶದ ಯೋಜನೆ ಹೋದಿದೆ. ಅದರ ಉದ್ದೇಶ ಬಾಹ್ಯಾಕಾಶದ ಗುರುಗ್ರಹದ ರಚನೆಯ ಅಧ್ಯಯನ, ಧ್ರುವದ ಕಕ್ಷೆ, ಕಾಂತೀಯ ಧ್ರುವ ಕ್ಷೇತ್ರದಲ್ಲಿ ಗುರುತ್ವ,  ಇವುಗಳನ್ನು ಅಧ್ಯಯನ ಮಾಡವುದಾಗಿದೆ;  ಮತ್ತು ಗ್ರಹವು ರೂಪುಗೊಂಡದ್ದು ಹೇಗೆ ಎಂಬ ಸುಳಿವುಗಳನ್ನು ಹುಡುಕುವ ಉದ್ದೇಶ ಹೊಂದಿದೆ. ಗ್ರಹ ಬೀಜ (ಕೇಂದ್ರ) ಕಲ್ಲುಬಂಡೆಗಳಿಂದ ಕೂಡಿದೆಯೋ ಎಂಬುದರ ಪರಿಶೀಲನೆ ಮಾಡುವುದು, ಅದರ ಆಳವಾದ ವಾತಾವರಣದಲ್ಲಿ ನೀರಿನ ಪ್ರಮಾಣವನ್ನು ಮತ್ತು ಅದರ ದ್ರವ್ಯರಾಶಿಯ ಸಾಮೂಹಿಕ ವಿತರಣೆ, ಮತ್ತು ಅದರ ಗಾಳಿಯು ಆಳ ತಿಳಿಯುವುದು. ಜುನೋ ಗಂಟೆಗೆ 618 ಕಿಲೋಮೀಟರ್ ವೇಗದಲ್ಲಿ ಚಲಿಸುತ್ತದೆ(384ಮೈಲಿ ). 
1995-2003 ರಿಂದ ಸುತ್ತುತ್ತಿದ್ದ ಗೆಲಿಲಿಯೋ ತನಿಖೆ-ನೌಕೆಯ ನಂತರ, ಜುನೋ ಗುರುವನ್ನು ಪರಿಭ್ರಮಿಸುವ ಎರಡನೇ ಬಾಹ್ಯಾಕಾಶ ನೌಕೆ. 

ಜುನೋ ಬಾಹ್ಯಾಕಾಶ ನೌಕೆಯು ಸೌರ ದ್ಯುತಿವಿದ್ಯುಜ್ಜನಕ ಬಳಸುತ್ತದೆ.  ಸಾಮಾನ್ಯವಾಗಿ ಭೂಮಿಯ ಸುತ್ತ ಸುತ್ತುವ ಉಪಗ್ರಹಗಳ ಮತ್ತು ಒಳ ಸೌರವ್ಯೂಹದಲ್ಲಿ ಬಳಸುವ ಉಪಗ್ರಹಗಳು(ನೌಕೆ) ಸೌರ ಶಕ್ತಿಯನ್ನೇ ಬಳಸುತ್ತವೆ.  ಸಾಮಾನ್ಯವಾಗಿ ಹೊರ ಸೌರವ್ಯೂಹದ ಮತ್ತು ಅದನ್ನು ಮೀರಿದ ಯಾತ್ರೆಗೆ 'ರೇಡಿಯೋ ಐಸೋಟೋಪ್ ಥರ್ಮೋಎಲೆಕ್ಟ್ರಿಕ್ ಜನರೇಟರ್' ಬಳಸಲಾಗುತ್ತದೆ. ಆದಾಗ್ಯೂ ಜುನೋ,ಮೂರು ಸೌರ ದ್ಯುತಿವಿದ್ಯುಜ್ಜನಕ ರೆಕ್ಕೆಗಳನ್ನು ಹೊಂದಿದೆ, ಇದು ಇದುವರೆಗೆ ಕಳಹಿಸಿದ ತನಿಖೆ ಉಪಗ್ರಹಗಳಿಗೆ ಅಳವಡಿಸಿದ್ದಕ್ಕಿಂತ ದೊಡ್ಡದು.ಈ ದ್ಯುತಿವಿದ್ಯುಜ್ಜನಕವು ಬಾಹ್ಯಾಕಾಶದಲ್ಲಿ ಉಪಗ್ರಹವನ್ನು  ಸ್ಥಿರಗೊಳಿಸುವ ಮತ್ತು ವಿದ್ಯುತ್ ಉತ್ಪಾದಿಸುವ ಒಂದು ಅವಿಭಾಜ್ಯಕಾರ್ಯವನ್ನು ನಿರ್ವಹಿಸುತ್ತದೆ.

ದಿ.4-7-2016 ರಲ್ಲಿ ಜುನೋ
 ನಾಸಾದ ಬಾಹ್ಯಾಕಾಶ ನೌಕೆ ‘ಜುನೊ’ ಜುಲೈ 4ರಂದು (ಭಾರತೀಯ ಕಾಲಮಾನ  ಬೆಳಿಗ್ಗೆ 8.23ಕ್ಕೆ) ಗುರು ಗ್ರಹದ ಕಕ್ಷೆ ಪ್ರವೇಶಿಸುತ್ತಿದೆ.
 ಜುಲೈ 5ರಂದು ಗುರು ಗ್ರಹದ ವಾಯುಮಣಡಲ ಪ್ರವೇಶಿಸಲಿರುವ ‘ಜುನೊ’ (ಜುಪಿಟರ್ ನಿಯರ್‌ ಪೋಲಾರ್‌ ಆರ್ಬಿಟ್‌) ಅಂತರಿಕ್ಷ ನೌಕೆಯು, 20 ತಿಂಗಳ ಕಾಲ ಗ್ರಹದ ರಚನೆ ಮತ್ತು ಇತಿಹಾಸವನ್ನು ಅಧ್ಯಯನ ಮಾಡಲಿದೆ. ಬಳಿಕ 2018ರಲ್ಲಿ ಗುರುಗ್ರಹದ ವಾಯುಮಂಡಲದಲ್ಲಿ ನಾಶವಾಗಲಿದೆ.
 ಗೆಲಿಲಿಯೊ: 1995–2003ರ ಅವಧಿಯಲ್ಲಿ ಗುರುಗ್ರಹ ಪ್ರವೇಶಿಸಿ ಅಧ್ಯಯನ ನಡೆಸಿದ ಮೊದಲ ನೌಕೆ

ಜುನೋ ಫಲಪ್ರದ
ದಿ.4-7-2016 ಸೋಮವಾರ ನಾಸಾದ ಮಾನವರಹಿತ ಜುನೋ ಸೌರವ್ಯೂಹದ ದೊಡ್ಡ ಗ್ರಹ ಗುರುಗ್ರಹದ ನಿಗದಿತ ಕಕ್ಷೆಯನ್ನು ತಲುಪಿ,ಅದನ್ನು ಸುತ್ತಲು ಆರಂಭಿಸಿತ್ತು. ಅದರ ಮೂಲಗಳನ್ನು ಅರಿಯುವ ಗುರಿಹೊಂದಿದೆ.  $ 1.1 ಶತಕೋಟಿ ಮಿಷನ್ ಒಂದು ಪ್ರಮುಖ ಗೆಲುವುಪಡೆದಿದೆ.

ಭಾರತೀಯ ಕಾಲಮಾನ ಮಂಗಳವಾರ ಬೆಳಿಗ್ಗೆ 8.48ಕ್ಕೆ ನೌಕೆಯ ಪ್ರಧಾನ ಎಂಜಿನ್‌ ಉರಿಯಲು ಆರಂಭಿಸಿತು. 35 ನಿಮಿಷಗಳ ನಂತರ ಕಕ್ಷೆಯನ್ನು ಯಶಸ್ವಿಯಾಗಿ ಸೇರಿತು. ನೌಕೆಯ ವೇಗವನ್ನು ಪ್ರತಿ ಸೆಕೆಂಡ್‌ಗೆ 542 ಮೀಟರ್‌ಗೆ ಕುಗ್ಗಿಸುವುದಕ್ಕಾಗಿ ಎಂಜಿನ್‌ ಉರಿಸಲಾಯಿತು.
 9ನೌಕೆಯಲ್ಲಿರುವ ವೈಜ್ಞಾನಿಕ ಉಪಕರಣಗಳು
 18,698 ಸೌರ ವಿದ್ಯುತ್‌ನಿಂದ ಕಾರ್ಯನಿರ್ವಹಿಸುವ ಜುನೊದಲ್ಲಿ ಅಳವಡಿಸಲಾಗಿರುವ ಸೌರ ಕೋಶಗಳು
ನೌಕೆ ವಿವರ
 11.5 ಅಡಿ ಎತ್ತರ
 11.5ಅಡಿ ವ್ಯಾಸ
 ಮೂರು ಸೌರ ಫಲಕಗಳು 66 ಅಡಿ ವ್ಯಾಪ್ತಿಯಲ್ಲಿ ಹರಡಿಕೊಳ್ಳುತ್ತವೆ
 ನೌಕೆಯು 20 ತಿಂಗಳು  ಕಾರ್ಯ ನಿರ್ವಹಿಸಲಿದೆ. ಗುರುಗ್ರಹದಿಂದ 4,100 ಕಿ.ಮೀ ಎತ್ತರದಲ್ಲಿ ಬುಗುರಿಯಂತೆ ತಿರುಗುತ್ತ 37 ಸಲ ಪ್ರದಕ್ಷಿಣೆ ಬರಲಿದೆ.
 4 ವರ್ಷ  11 ತಿಂಗಳು ಭೂಮಿಯಿಂದ ಗುರುಗ್ರಹಕ್ಕೆ ಜುನೊ ನೌಕೆ ಪ್ರಯಾಣಿಸಿದ ಅವಧಿ
 2011 ಆಗಸ್ಟ್‌ 5 ಫ್ಲಾರಿಡಾದ ಕೇಪ್‌ ಕ್ಯಾನ್‌ವೆರಾಲ್‌ ನೆಲೆಯಿಂದ ನೌಕೆಯನ್ನು ಉಡಾವಣೆ ಮಾಡಿದ ದಿನ
 280 ಕೋಟಿ ಕಿ.ಮೀ ಕ್ರಮಿಸಿದ ದೂರ
 2018, ಫೆಬ್ರುವರಿ 20 ಜುನೊ ತನ್ನ ಕಾರ್ಯ ಸ್ಥಗಿತಗೊಳಿಸುವ ದಿನ. ಗುರುಗ್ರಹಕ್ಕೆ ಅಪ್ಪಳಿಸಿ ನೌಕೆ ಧ್ವಂಸವಾಗಲಿದೆ.
 ರೂ.7,480 ಕೋಟಿ (110 ಕೋಟಿ ಡಾಲರ್‌) ಜುನೊ ಯೋಜನಾ ವೆಚ್ಚ
ಜುನೊದ ಕ್ರಿಯಾಯೋಜನೆ 
 ಗುರುಗ್ರಹದ ಗರ್ಭದ (ತಿರುಳು) ಅಧ್ಯಯನ
 ಕಾಂತ ಕ್ಷೇತ್ರದ ವಿಶ್ಲೇಷಣೆ
 ಗ್ರಹದ ಆಳ ವಾತಾವರಣದಲ್ಲಿ ಇರಬಹುದಾದ ನೀರು ಮತ್ತು ಅಮೋನಿಯಾ ಪ್ರಮಾಣ ಅಳೆಯುವುದು
 ಗ್ರಹದ ಧ್ರುವ ಪ್ರಭೆಗಳ ಅಧ್ಯಯನ

ಫೊಟೊ ಮತ್ತು ವೀಡಿಯೋ ಗ್ಯಾಲರಿ
ಜುನೋ ಉಡಾವಣೆಯ ೧ನಿ.೨೫ ಸೆ. ವೀಡಿಯೋ:

ನೋಡಿ
ಸೌರಮಂಡಲ
ನಕ್ಷತ್ರ
ಕ್ಷೀರಪಥ
ನಾಸಾ

ಉಲ್ಲೇಖ

ಬಾಹ್ಯಾಕಾಶ ಅನ್ವೇಷಣೆ
ಬಾಹ್ಯಾಕಾಶ
.‎
ನಾಸಾ
ಪಂಜಾಬ್ ಹಿಂದೂ ಹಬ್ಬಗಳ ಪಟ್ಟಿ

ಇದು ಪಂಜಾಬಿನಲ್ಲಿ ಆಚರಿಸಲ್ಪಡುವ ಹಿಂದೂ ಹಬ್ಬಗಳ ಪಟ್ಟಿ. ಪಂಜಾಬದ ಹಿಂದೂಗಳು ಹಬ್ಬಗಳ ಆಚರಣೆಗಾಗಿ ಪಂಜಾಬಿ ಪಂಚಾಂಗವನ್ನು ಅನುಸರಿಸುತ್ತಾರೆ. ಮಾಘಿ ಮತ್ತು ಬೈಸಾಖಿ ಹಬ್ಬಗಳು ಪಂಜಾಬಿ ಪಂಚಾಂಗ(ಕ್ಯಾಲೆಂಡರ್)ದ ಸೌರಮಾನದ ಆಧಾರದಲ್ಲಿ ಆಚರಿಸ್ಪಡುತ್ತವೆ. ಉಳಿದ ಹಬ್ಬಗಳು ಚಾಂದ್ರಮಾನ ಮಾಸಗಳ ಆಧಾರದಲ್ಲಿ ಆಚರಿಸಲ್ಪಡುತ್ತವೆ.

ಪಂಜಾಬಿನ ಪ್ರಮುಖ ಹಿಂದೂ ಹಬ್ಬಗಳ ಪಟ್ಟಿ ಮತ್ತು ವಿವರ

ಇತರ ಹಬ್ಬಗಳು
ಮೇಲಿನ ಹಬ್ಬಗಳ ಜೊತೆಯಲ್ಲಿ ಪಂಜಾಬಿ ಹಿಂದೂಗಳು ಬಸಂತ್ ಗಾಳಿಪಟ ಉತ್ಸವ, ತೀಜ್ ಮತ್ತು ಗುಗ್ಗಾ ಎಂಬ ಪಂಜಾಬಿನ ಹಬ್ಬಗಳನ್ನೂ ಆಚರಿಸುತ್ತಾರೆ.

ಚಿತ್ರಸಂಪುಟ

ಉಲ್ಲೇಖಗಳು

ಹೊರಕೊಂಡಿಗಳು
Punjab Festivals, Bharathonline.com
Fairs And Festivals, Punjabiculture.com

ಹಬ್ಬಗಳು
ಹಿಂದೂ ಹಬ್ಬಗಳು
ಪಂಜಾಬ್